**ПОЈЕДНОСТАВЉЕЊЕ ПОСТУПКА ИЗДАВАЊА ОВЛАШЋЕЊА ЗА ОБАВЉАЊЕ ОДРЕЂЕНИХ ПОСЛОВА ЗАШТИТЕ ОД НЕЕКСПЛОДИРАНИХ УБОЈНИХ СРЕДСТАВА**

|  |  |
| --- | --- |
| **Назив административног поступка** | Овлашћење за обављање одређених послова заштите од неексплодираних убојних средстава |
| **Шифра поступка** | 03.00.0090 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о смањењу ризика од катастрофа и управљању ванредним ситуацијама („Сл. гласник РС“ број 87/2018) * Уредба о заштити од неексплодираних убојних средстава ("Сл. гласник РС", бр. 70/2013) |
| **Прописи које треба променити /донети/укинути да би се спровеле препоруке** | 1. Нова Уредба о заштити експлозивних остатака рата |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење и трошкове привредним друштвима и другим правним лицима, на шта указује непотребно бројна документација, коју привредни субјекат подноси, од којих захтев за достављањем поједине документације нема правни основ, као и уз непоштовање обавезе прибављања података које издају други јавни органи, по службеној дужности.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми на основу елемената захтева који су објављени у пропису, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућено подношење захтева електронским путем, као ни адекватан приступ информацијама о начину подношења и решавања захтева, што води до непредвидивости самог поступка.  Надлежни орган такође није успоставио еведенцију издатих овлашћења, као ни њену јавну доступност. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Документација** |  | | | | *Промена форме документације* |  | Х |  | | *Елиминација документације* |  | Х |  | | **Образац административног захтева** |  | | | | *Увођење обрасца захтева* | Х |  | **1** | | **Електронско подношење захтева** |  | X |  | | **Евиденције** |  |  |  | | *Прописивање вођења евиденције и јавна доступност* | Х |  | 1 | | |
|  | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 1: Извод о регистрацији привредног субјекта**   Прибављање података о регистрованим субјектима у Републици Србији по службеној дужности је потребно спровести увидом у регистар привредних субјеката АПР-а, уколико се ради о правним лицима која су регистрована у Републици Србији. Правна лица регистрована у другим земљама морају доставити извод надлежног органа о регистрацији у земљи седишта.  Како би се ово омогућило, у обрасцу захтева је потребно затражити и матични број привредног субјекта.  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Документација**   ***Промена форме документације***  Према подацима у обрасцу е пописа, надлежни орган захтева достављање документације у оригиналу или овереној копији. Предлаже се подношење следеће документације у поступку у копији, уз оригинал на увид, што значајно смањује трошкове привредним субјектима:   * **Документ 1. Извод надлежног органа о регистрацији у земљи седишта правног лица које није регистровано у Републици Србији** * **Документ 10. Доказ о извршеној уплати републичке административне таксе за добијање овлашћења** * **Документ 14. Сертификати о оспособљености лица која учествују на реализацији конкретних пројеката заштите од НУС и**   Са ужим тимом радне групе договорено је да се следећа документација доставља у оригиналу, с обзиром да је припрема привредни субјекат и да са те стране не представља додатни трошак:   * **Документ 2. Доказ о могућности планирања и управљања пројектима и активностима заштите од НУС** * **Документ 3. Референце правног лица** * **Документ 4. Преглед имајуће опреме** * **Документ 5. Стандардне оперативне процедуре** * **Документ 6. Изјава о политици безбедности** * **Документ 7. Изјава о обезбеђењу квалитета** * **Документ 8. Изјава о обезбећењу квалитета** * **Документ 9. Изјава о осигурању трећих лица за штете причињене током обављања послова заштите од НУС.** * **Документ 12. Одлука о одређивању одговорног лица** * **Документ 15. Биографија одговорног лица.**   Имајући у виду развој технологије, потребно предвидети да наведени документи могу бити достављени и у електронском облику (форма документа: електронски читљив формату).  **За примену препорукe, није потребна измена прописа.**   * **Документ 10: Доказ о извршеној уплати републичке административне таксе за добијање овлашћења**   Надлежни органи често траже од подносиоца захтева да уз захтев прилажу оригинал уплатнице или потврду банке, као доказ да је плаћен финансијски издатак за спровођење поступка, што ствара непотребне трошкове за подносиоца захтева.  С тим у вези, предлаже се промена форме из оригинала у копију за доказ о плаћању финансијског издатка односно извод са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Kако је примена препоруке за достављање извода са пословног рачуна странке, без печата банке, као доказа о плаћању финансијског издатака, већ могућа за један део поступака у Министарству унутрашњих послова, где је Управа за трезор омогућила Министарству увид о извршеним уплатама, као што је случај са уплатама такси за технички преглед возила, нема препрека да се исти систем не омогући и за преостале поступке Министарства.  Имплементација ове препоруке може се омогућити на неколико начина:   1. Један је да Управа за трезор омогући податке о уплатама на рачуну надлежним линијама рада у Министарству унутрашњих послова, што је већ и урађено у погледу једног дела поступака. 2. Други начин је да се осмисли систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. 3. Трећи начин је да се омогући систем електронског плаћања преко портала е-Управе.   Имплементација ове препоруке захтева укључивање и заједнички рад других органи и то Управе за трезор, Канцеларије за ИТ и финансијске службе Министарства унутрашњих послова.  **За примену ове препоруке није потребна измена прописа.**  ***Елиминација документације***  Одредбом члана 23. Уредбе о  заштити од неексплодираних убојних средстава таксативно је наведена документација коју привредни субјект доставља у поступку. Према подацима наведеним у обрасцу е пописа, надлежни орган захтева од привредног субјекта достављање додатне документације, чије подношење није прописано у поступку.  Имајући у виду наведено, предлаже се елиминација документације чије достављање није утемељено у одгаварајућем пропису:   1. **Документ 11. Организациона шема подносиоца захтева** 2. **Документ 13. Списак особља које учествује на реализацији конкретних пројеката заштите од НУС**   Такође се предлаже елиминација документа 16: Захтев за издавање овлашћења за обављање одређених послова заштите од НУС, имајући у да се захтев подноси у слободној форими, а да је у циљу оптимизације предложено увођење обрасца захтева у стандардној форми (видети тачку 3.3).  **За примену препорукe, није потребна измена прописа.**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (подаци о матичном броју подносиоца захтева правног лица регистрованог у Републици Србији);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   Обавезни елементи обрасца биће прописани и новом Уредбом о заштити од експолозивних остатака рата.  **За примену ове препоруке, неопходно је доношење нове Уредбе о заштити од експолозивних остатака рата.**   * 1. **Електронско подношење захтева**   Поступак подразумева подношење захтева поштом или лично, у надлежном органу. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.   * 1. **Евиденције**   ***Прописивање вођења евиденција и јавна доступност***  У циљу правне и других видова сигурности, предлаже се прописивање вођења евиденција о издатим овлашћењима з за обављање одређених послова заштите од неексплодираних убојних средстава и њихова јавна доступност, као и евиденција о одузетим овлашћењима.  Новим Законом о смањењу ризика од катастрофа и управљању ванредним ситуацијама, предвиђено је прописивање обавезе вођења евиденција. Новом уредбом, којом ће се ближе уредити поступак, биће прописани и елементи које морају садржати евиденције.  Вођење евиденција предлаже се у отвореном, машински читљивом облику (база података).  **За примену ове препоруке, потребна је доношење нове Уредбе о заштити од експлозивних средстава рата.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  За имплементацију препоруке **3.3. Образац административног захтева** и **3.5. Евиденције,** као и ближе прописивање поступка Овлашћење за обављање одређених послова заштите од неексплодираних убојних средставапотребно је инкорпорирање одредби у нову Уредбу о заштити од експолозивних остатака рата. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  За имплементацију препорука **3.3. Образац административног захтева** и **3.5. Евиденције,** као и ближе прописивање поступка Овлашћење за обављање одређених послова заштите од неексплодираних убојних средставапотребно је инкорпорирање одредби у нову Уредбу о заштити од експолозивних остатака рата. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 112.989,01 РСД. Усвајање и примена препорука ће донети привредним субјектима годишње директне уштеде од 58.614,82 РСД или 481,94 ЕУР. Ове уштеде износе 51,88% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, поједностављењу поступка, смањењу документације за привредне субјекте. Препорукама се утиче на побољшање пословног амбијента. | |