**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ОДУЗИМАЊА ДОЗВОЛЕ ЗА ОСПОСОБЉАВАЊЕ КАНДИДАТА ЗА ВОЗАЧЕ**

|  |  |
| --- | --- |
| **Назив административног поступка** | Одузимање дозволе за оспособљавање кандидата за возаче |
| **Шифра поступка** | 03.00.0007 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018 и 41/2018 - др. закон, 87/2018) |
| **Прописи које треба променити /донети/укинути да би се спровеле препоруке** | 1. Закон о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018 и 41/2018 - др. закон, 87/2018) 2. Правилник о начину вођења регистра привредних друштава, односно средњих стручних школа, за које је издата дозвола за оспособљавања кандидата за возаче („Службени гласник РС”, број 53/12) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење правним лицима, на шта указује компликована процедура у случају намере правног лица да престане да обавља делатност оспособљавањa кандидата за возаче и дуг рок који из ње произилази.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Такође, јавне евиденције о лицима којима је одузето овлашћење не постоје, што улива несигурност грађанима-корисницима ових услуга. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прописивање поступка подношења обавештења о престанку рада** | Х |  | 1 | | **Прибављање података по службеној дужности** |  | Х |  | | **Увођење обрасца обавештења** |  | Х |  | | **Документација** |  | | | | *Елиминација документације* |  | X |  | | **Рокови** |  | | | | *Прописивање рока посебним прописом* | Х |  | 1 | | **Евиденције** |  |  |  | | *Прописивање евиденције и јавна доступност* | Х |  | 1 | | |
|  | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Прописивање поступка подношења обавештења о престанку рада**   Предлаже се значајно поједностављење поступка, тако што ће привредни субјекат, који жели да престане са обављањем делатности оспособљавања кандидата за возаче, поднети Министарству Обавештење о престанку обављања делатности. Како привредни субјекат може из било ког разлога слободно одлучити да престане са обављањем делатности, то подношење документације и провера испуњености услова обиласком привредног субјекта, на начин на који се тренутно спроводи, није оправдано нити сврсисходно. Овоме иде у прилог и члан 307. Закона о безбедности саобраћаја на путевима, којим је наведено да ће надлежни орган „одузети дозволу правном лицу које обавља оспособљавање кандидата за возаче ако оно обавести у писаном облику тај орган да је престало да обавља обуку кандидата за возаче...“  С друге стране, одузимање овлашћења по извршеном надзору МУП-а над радом привредног друштва, након што је установљена потреба за одузимањем овлашћења, такође је прописано чланом 307. Закона о безбедности саобраћаја на путевима.  Из разлога јасног разликовања овог поступка од поступка надзора, као и због предложеног поједностављења, неопходно је јасно прописати поступак одузимања овлашћења за оспособљавање кандидата за возаче на захтев привредног субјекта. Потребно је дефинисати да се поступак спроводи подношењем обавештења привредног субјекта, да субјекат престаје са радом наредног дана од дана достављања обавештења надлежном органу, као и да надлежни орган доноси решење о престанку важења овлашћења за оспособљавање кандидата за возаче, у року од 15 дана од дана подношења обавештења.  Прописати и нов назив поступка: Обавештење о престанку обављања послова оспособљавања кандидата за возаче.    **За примену ове препоруке, потребно је изменити и допунити Закон о безбедности саобраћаја на путевима.**   * 1. **Увођење обрасца обавештења**   Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца обавештења, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу обавештења (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (број решења о овлашћењу привредног друштва за оспособљавање кандидата за возаче);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца обавештења о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења обавештења;   + Место за потпис подносиоца обавештења.   Уз образац обавештења стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца обавештења.   Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није неопходна измена прописа.**   * 1. **Документација**   ***Елиминација документације***   * **Документ 5: Обавештење о престанку обављања обуке кандидата за возаче**   Како се обавештење подноси у слободној форми, те како је дата препорука да се за обавештење уведе стандардна форма обрасца (видети тачку 3.3), то се предлаже елиминација документа обавештења о престанку обављања обуке кандидата за возаче које у слободној форми сачињава подносилац.  **За примену ове препоруке, није неопходна измена прописа.**   * 1. **Рокови**   ***Прописивање рока посебним прописом***  Посебним прописом није прописан рок за решавање уредног захтева, тако да се у оквиру овог поступка примењује рок од 60 дана, прописан чланом 145. Закона о општем управном поступку ("Службени гласник РС" број 18 од 1. марта 2016.). Како је у обрасцу е-пописа наведено да је просечан рок за решавање уредног захтева 20 дана, закључује се да просечно време решавања по захтеву није у корелацији са роком, прописаним ЗОУП-ом. Руководећи се начелом делотворности и економичности (члан 9. ЗОУП-а), а посебно чињеницама да се предлаже значајно поједностављење поступка (подношење обавештења, без изласка на терен) и да је овај поступак планиран за дигитализацију, којом ће се значајно убрзати процедура решавања, предлаже се прописивање краћег рока за решавање уредног захтева - 15 дана за решавање захтева.  **За примену ове препоруке, потребна је измена и допуна Закона о безбедности саобраћаја на путевима.**   * 1. **Евиденције**   ***Прописивање евиденције и јавна доступност***  Како би се обезбедила правна и други видови сигурности грађана који користе услуге правних лица, која имају дозволу за оспособљавање кандидата, предлаже се вођење евиденције/регистра правних лица којима је одузето овлашћење за оспособљавање кандидата за возаче и њено јавно објављивање на сајту МУП-а. Предлаже се и евидентирање разлога одузимања у контексту разлике правних лица којима је у поступку надзора одузето овлашћење или која су на сопствени захтев престала да се баве овом делатношћу.  Вођење евиденција предлаже се у отвореном, машински читљивом облику (база података).  **За примену ове препоруке, потребна је измена и допуна Закона о безбедности саобраћаја на путевима.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ИЗМЕНАМА И ДОПУНАМА**  **ЗАКОНА О БЕЗБЕДНОСТИ САОБРАЋАЈА НА ПУТЕВИМА**  **Члан 1.**  У Закону о безбедности саобраћаја на путевима ("Сл. гласник РС", 41/2009, 53/2010, 101/2011, 32/2013-22 (УС), 55/2014, 96/2015-др. закон, 9/2016- (УС), 24/2018, 41/2018, 41/2018-др. закон, 87/2018) у члану 207. у ставу 7. речи ако оно обавести у писаном облику тај орган да је престало да обавља обуку кандидата за возаче и запета бришу се.  После става 7. додају се нови ст. 8.,9. и 10. који гласе:  „Орган из става 1. овог члана донеће решење о престанку важења овлашћења за оспособљавање кандидата за возаче, ако привредно друштво поднесе обавештење да престаје са обављањем обуке кандидата за возаче, у року од 15 дана од дана подношења обавештења.  Привредно друштво престаје са обављањем послова оспособљавања кандидата за возаче наредног дана од дана достављања обавештења.  Обавештење се може доставити и у електронској форми у складу са прописима којима се уређује електронски документ и електронско пословање.“  Досадашњи ст. 8. до 14. постају ст. 11. до 17.  У ставу 17. после речи „дозволе“ додају се речи „и решење о престанку важења овлашћења за оспособљавање кандидата за возаче“.  После става 17. додаје се нови став 18. који гласи:  „Орган из става 1. овог члана води евиденцију правних лица којима је одузето, односно која су престала да обављају обуке кандидата за возаче, уз навођење разлога одузимања или престанка обављања делатности, у електронском облику.“  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕДЛОГ ОДРЕДБИ**  **ЗАКОНА О БЕЗБЕДНОСТИ САОБРАЋАЈА НА ПУТЕВИМА КОЈЕ СЕ МЕЊАЈУ И ДОПУЊУЈУ**  **Члан 307.**  Министарство унутрашњих послова обавља надзор над поштовањем прописа из области оспособљавања кандидата за возаче.  Ако се у надзору утврди да правно лице не испуњава прописане услове територијално надлежна организациона јединица Министарства унутрашњих послова, наложиће решењем отклањање недостатака, одредити рок и привремено забранити обављање оспособљавања возача у складу са одредбама којим је прописано да је правно лице дужно да само привремено прекине са радом сходно одредбама члана 210. ст. 3–6 овог закона.  Жалба на решење из става 2. овог члана не одлаже извршење.  Правно лице коме је привремено забрањен рад може наставити са радом тек када орган који је донео решење изврши надзор и утврди да су недостаци отклоњени.  Уколико се утврди да у остављеном року нису испуњени прописани услови, орган који је издао дозволу исту ће одузети.  Ако се у надзору утврди да правно лице које врши оспособљавање кандидата за возаче оспособљавање не обавља на савестан и прописан начин, да се прописане евиденције не воде тачно и на прописани начин или да се возачки испит не организује и не спроводи на савестан и прописан начин, орган из става 1. овог члана може одузети дозволу.  Орган из става 1. овог члана одузеће дозволу правном лицу које обавља оспособљавање кандидата за возаче ~~ако оно обавести у писаном облику тај орган да је престало да обавља обуку кандидата за возаче, или~~ ако се приликом надзора утврди да оспособљавање кандидата за возаче правно лице не обавља у трајању од најмање шест месеци непрекидно, или ако се приликом надзора утврди да након истека прописаног рока привременог престанка са радом из члана 210. ст. 8. и 10. овог закона није испунило прописне услове.  ОРГАН ИЗ СТАВА 1. ОВОГ ЧЛАНА ДОНЕЋЕ РЕШЕЊЕ О ПРЕСТАНКУ ВАЖЕЊА ОВЛАШЋЕЊА ЗА ОСПОСОБЉАВАЊЕ КАНДИДАТА ЗА ВОЗАЧЕ, АКО ПРИВРЕДНО ДРУШТВО ПОДНЕСЕ ОБАВЕШТЕЊЕ ДА ПРЕСТАЈЕ СА ОБАВЉАЊЕМ ОБУКЕ КАНДИДАТА ЗА ВОЗАЧЕ, У РОКУ ОД 15 ДАНА ОД ДАНА ПОДНОШЕЊА ОБАВЕШТЕЊА.  ПРИВРЕДНО ДРУШТВО ПРЕСТАЈЕ СА ОБАВЉАЊЕМ ПОСЛОВА ОСПОСОБЉАВАЊА КАНДИДАТА ЗА ВОЗАЧЕ НАРЕДНОГ ДАНА ОД ДАНА ДОСТАВЉАЊА ОБАВЕШТЕЊА.  ОБАВЕШТЕЊЕ СЕ МОЖЕ ДОСТАВИТИ И У ЕЛЕКТРОНСКОЈ ФОРМИ У СКЛАДУ СА ПРОПИСИМА КОЈИМА СЕ УРЕЂУЈЕ ЕЛЕКТРОНСКИ ДОКУМЕНТ И ЕЛЕКТРОНСКО ПОСЛОВАЊЕ.  Орган из става 1. овог члана одузеће дозволу правном лицу које врши оспособљавање кандидата за возаче ако утврди да је над тим правним лицем отворен поступак стечаја.  Орган из става 1. овог члана може поништити:  1) теоријску обуку, ако утврди да иста, односно неки од њених делова, нису спроведени,  2) практичну обуку, ако утврди да нису били испуњени услови за њено започињање, односно ако утврди да иста, односно неки од њених делова, нису спроведени,  3) теоријски, односно практични испит, ако се приликом надзора утврди да теоријски, односно практични испит, нису спроведени савесно и на прописан начин у мери да то битно утиче на одлуку испитне комисије, односно на могућност да испитна комисија утврди да ли кандидат има потребно знање и вештину за управљање возилом у саобраћају на путу.  Решење из става 9. овог члана може се донети у року од две године од дана полагања испита. Изузетно, ово решење може бити донето и након истека наведеног рока, ако је полагање возачког испита последица извршеног кривичног дела.  Решење из става 9. овог члана се може донети и на захтев кандидата за возача који мора бити поднет најкасније 30 дана од дана полагања испита. У случају да се том приликом утврди да је кандидат за возача положио возачки испит, а да испитна комисија то није утврдила, решењем ће се наложити правном лицу да изда уверење, односно потврду.  Уколико орган из става 1. овог члана надзором утврди да предавач теоријске обуке, инструктор вожње или испитивач обављају своју делатност на непрописан, односно несавестан начин, доставиће предлог Агенцији за одузимање лиценце, која може одузети лиценцу том предавачу теоријске обуке, инструктору или испитивачу.  Жалба изјављена против решења о одузимању дозволе (лиценце) из става 12. овог члана не одлаже извршење решења.  Решење о налагању мера и привременој забрани оспособљавања кандидата за возаче, решење о утврђивању отклањања недостатака, односно решење о одузимању дозволе И РЕШЕЊЕ О ПРЕСТАНКУ ВАЖЕЊА ОВЛАШЋЕЊА ЗА ОСПОСОБЉАВАЊЕ КАНДИДАТА ЗА ВОЗАЧЕ, потписано електронским потписом од стране надлежног лица, правном лицу, односно његовом огранку, које се бави оспособљавањем кандидата за возаче, може бити достављено у електронском облику путем информационог система из члана 208. став 2. овог закона.  ОРГАН ИЗ СТАВА 1. ОВОГ ЧЛАНА ВОДИ ЕВИДЕНЦИЈУ ПРАВНИХ ЛИЦА КОЈИМА ЈЕ ОДУЗЕТО, ОДНОСНО КОЈА СУ ПРЕСТАЛА ДА ОБАВЉАЈУ ОБУКЕ КАНДИДАТА ЗА ВОЗАЧЕ, УЗ НАВОЂЕЊЕ РАЗЛОГА ОДУЗИМАЊА ИЛИ ПРЕСТАНКА ОБАВЉАЊА ДЕЛАТНОСТИ, У ЕЛЕКТРОНСКОМ ОБЛИКУ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 49.770,28 РСД. Усвајање и примена препорука ће донети привредним субјектима годишње директне уштеде од 13.195,66 РСД или 108,5 ЕУР. Ове уштеде износе 26.51% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка, скраћењу рокова у поступку, смањењу документације за привредне субјекте. Препорукама се такође утиче на побољшање пословног амбијента. | |