**ПОЈЕДНОСТАВЉЕЊЕ ПОСТУПКА ИЗДАВАЊА УВЕРЕЊА О ПОЛОЖЕНОМ СТРУЧНОМ ИСПИТУ ЗА ВРШЕЊЕ ПОСЛОВА ПРИВАТНОГ ОБЕЗБЕЂЕЊА**

|  |  |
| --- | --- |
| **Назив административног поступка** | **Уверење о положеном стручном испиту за вршење послова приватног обезбеђења** |
| **Шифра поступка** | 03.00.0013 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о приватном обезбеђењу: („Сл. гласник РС“, бр. 104/2013-8, 42/2015, 87/18) * Правилник о начину полагања стручног испита за вршење послова приватног обезбеђења, висини трошкова организовања спровођења испита и садржини и начину вођења евиденција („ Сл. гласник РС“, бр. 28/2015) |
| **Прописи које треба променити/донети да би се спровеле препоруке** | 1. Донети нови правилник којим ће се ближе одредити услови о начину полагања стручног испита за вршење послова приватног обезбеђења, висини трошкова организовања и спровођења испита и садржини и начину вођења евиденција |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Законом нити подзаконским актом није дефинисано на који начин се доказује испуњеност улова за полагање стручног испита за вршење послова приватног обезбеђења. Из напред наведеног разлога поступак ствара значајно административно оптерећење и трошкове привредним друштвима и другим правним лицима, на шта указује непотребно бројна документација, коју привредни субјекат подноси, уз непоштовање обавезе прибављања података које издају други јавни органи, по службеној дужности, као и неоправдано високи износи издатака у поступку. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку. Такође привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Утврђивање правног основа и потребне документације** |  | | | | *Прописивање потребне документације* | **Х** |  | **1** | | **Документација** |  |  |  | | *Измена форме у којој се достављају документи* |  | **Х** |  | | *Елиминација непотребне документације* |  | **Х** |  | | **Образац административног захтева** |  |  |  | | *Унапређење обрасца за подношење захтева* | **Х** |  | **1** | | **Електронско подношење захтева** |  | **Х** |  | | |
| 1. **ОБРАЗЛОЖЕЊЕ** | |
| **ОПШТА НАПОМЕНА:**  **ИМАЈУЋИ У ВИДУ ДА СУ ИЗМЕНЕ И ДОПУНЕ ЗАКОНА О ДЕТЕКТИВСКОЈ ДЕЛАТНОСТИ УСВОЈЕНЕ 13. НОВЕМБРА 2018. ГОДИНЕ, И ДА ПРЕДВИЂЕНО ДА СЕ ПОДЗАКОНСКИ АКТИ КОЈИМА СЕ БЛИЖЕ УРЕЂУЈУ ОДРЕЂЕНЕ ОБЛАСТИ ТРЕБАЈУ УСВОЈИТИ У РОКУ ОД 12 МЕСЕЦИ ОД ДАНА СТУПАЊА НА СНАГУ ИЗМЕНА И ДОПУНА ЗАКОНА, ТО ЈЕ РОК ЗА УСВАЈАЊЕ ПРАВИЛНИКА КОЈИМ ЋЕ СЕ ИМПЛЕМЕНТИРАТИ ПРЕПОРУКЕ КОЈЕ СУ ПРИХВАЋЕНЕ ТАКОЂЕ 12 МЕСЕЦИ.**   * 1. **Прописивање потребне документације**   Сваки административни поступак који спроводе надлежни органи и организације мора бити утемељен у закону. Када је реч о административним поступцима којима се остварује неко право, у закону који уређује административни поступак морају бити јасно прецизирани услови који се морају испуњавати како би заинтересована лица остварила своја права. Прописивање потребних услова међутим не чини један поступак довољно јасним. Како би се обезбедила пуна правна сигурност заинтересована лица морају имати јасну слику о томе које су њихове обавезе у току спровођења административног поступка, тачније коју документацију или податке су у обавези да доставе надлежним органима, како би исти могли да одлучују о њиховим захтевима.  Из тог разлога поред услова који се морају испуњавати ради остваривања одређеног права потребно је прописати и тачну документацију као и форме сваког документа (оригинал, оверена копија, копија уз оригинал на увид, копија), односно разрадити на који начин се испуњеност тих услова доказује.  Сходно наведено потребно је прописати да се уз захтев доставља следећа документација:   1. Потврда о обучености за вршење послова приватног обезбеђења; 2. Уверење о обучености за руковање ватреним оружјем; 3. Доказ о уплати таксе.   Након што се усвоји нови правилник, потребно је проверити да ли је препорука обухваћена правилником.  **За примену ове препоруке потребна је измена Правилника о начину полагања стручног испита за вршење послова приватног обезбеђења, висини трошкова организовања и спровођења испита и садржини и начину вођења евиденција.**   * 1. **Измена форме у којој се достављају документи**   Приликом провере испуњености услова, у овом поступку се од странке захтева да достави одређена документе искључиво у оригиналу, што доводи до непотребних трошкова чиме се нарушава једно од начела управног поступка - начело делотворности и економичности, по коме се поступак води уз што мање трошкова по странку.  Стога се предлаже да се следећа документација достави у копији:   1. Потврда о обучености за вршење послова приватног обезбеђења; 2. Уверење о обучености за руковање ватреним оружјем; 3. Доказ о уплати таксе.   **За примену ове препоруке није потребна измена прописа.**   * 1. **Елиминација непотребне документације**   Приликом одлучивања о поднетом захтеву, од подносиоца се захтева да достави документа која нису од значаја за издавање лиценце.   * **Документ 1. Лична карта**   Податке о личностима води управо надлежни орган који спроводи административни поступак, и који до тих података може доћи увидом у своје евиденције. Довољно је да подносилац захтева у Обрасцу захтева достави своје податке (име и презиме и ЈМБГ).  **За примену ове препоруке није потребна измена прописа.**   * 1. **Унапређење обрасца за подношење захтева**   Иако се захтев подноси у прописаној форми, у складу са обрасцем чији су елементи дефинисани прописом, неопходна је измена обрасца јер исти не прописује прибављање података по службеној дужности већ ту обавезу преноси на подносиоца захтева.  Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Места за унос информација о подносиоцу захтева (Име и презиме, адреса, ЈМБГ)   + Места за унос специфичних информација за конкретан поступак   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Информације о року за решавање уредног предмета (број дана)   + Изјаву подносиоца захтева о прибављању података службеним путем: „Сагласан/на сам да орган за потребе поступка може да изврши увид, прибави и обради личне податке о чињеницама о којима се води службена евиденција, а који су неопходни у поступку одлучивања (сходно члану 103. став 3. ЗОУП-а).“   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   * + Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити   + Место за унос података о месту и датуму подношења захтева   + Место за потпис подносиоца захтева   Бројеви телефона и електронска адреса надлежног органа, износ издатка, као и сврха уплате налазиће се у упутству које ће бити окачено на сајту МУП-а.   * Омогућавање електронског попуњавања обрасца захтева.   Образац је већ прописан подзаконским актом, потребно је да се унесу мање измене да би се усагласио са препоруком.  За примену ове препоруке потребно је донети нов Правилник којим ће се ближе одредити услови о начину полагања стручног испита за вршење послова приватног обезбеђења, висини трошкова организовања и спровођења испита и садржини и начину вођења евиденција   * 1. **Електронско подношење захтева**   Поступак подразумева подношење захтева лично или поштом, у надлежном органу. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом такође потписаном квалификованим електронским сертификатом.  **За примену ове препоруке када се испуне технички услови, није потребна измена прописа, али је потребно обезбедити техничке услове.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Измене и допуне закона о приватном обезбеђење усвојене 13. новембра 2018. године, те је предвиђено да се подзаконски акти којима се ближе уређују одређене области требају усвојити у року од 12 месеци од дана ступања на снагу измена и допуна закона. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Измене и допуне закона о приватном обезбеђење усвојене 13. новембра 2018. године, те је предвиђено да се подзаконски акти којима се ближе уређују одређене области требају усвојити у року од 12 месеци од дана ступања на снагу измена и допуна закона. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 15.775.825,75 РСД.  Усвајање препоруке ће допринети поједностављењу административног поступка и побољшању пословног амбијента, повећању правне сигурности привредних субјеката и истоветности поступања. | |