**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ОВЛАШЋЕЊА ЗА ИЗРАДУ ГЛАВНОГ ПРОЈЕКТА ЗАШТИТЕ ОД ПОЖАРА**

|  |  |
| --- | --- |
| **Назив административног поступка** | Овлашћење за израду Главног пројекта заштите од пожара |
| **Шифра поступка** | 03.00.0064 |
| **Регулаторно тело**  **(надлежно за спровођење препоруке)** | Министарство унутрашњих послова  Министарство финансија |
| **Правни оквир** | * Закон о заштити од пожара ("Сл. гласник РС", бр. 111/2009-25, 20/2015-13) * Правилник о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара ("Сл. гласник РС", бр. 21/2012-19, 87/2013-21) |
| **Прописи које треба променити да би се спровела препорука** | 1. Правилник о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара ("Сл. гласник РС", бр. 21/2012-19, 87/2013-21) 2. Закон о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн. и 61/2017 - усклађени дин. изн, 113/17, 3/18 – исправка, 50/18 – др. закон и 95/18) |
| **Рок за спровођење препоруке** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење и трошкове привредним друштвима и другим правним лицима, на шта указује непотребно бројна документација, коју привредни субјекат подноси уз непоштовање обавезе прибављања података које издају други јавни органи, по службеној дужности, као и неоправдано високи износи издатака у поступку. Начин утврђивања испуњености услова у поступку није довољно јасно и прецизно прописан, што доприноси правној несигурности привредних субјеката. У поступку се примењују рокови прописани општим прописом, који не одговарају реалним роковима у пракси и потребама привредних субјеката.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Утврђивање правног основа и потребне документације** |  | | | | *Прописивање начина провере испуњености услова* | Х |  | 1 | | **Образац административног захтева** |  | | | | *Увођење обрасца захтева* |  | Х |  | | **Документација** |  | | | | *Елиминација документације* |  | X |  | | **Финансијски издаци** |  | | | | *Смањење висине износа финансијског издатка* | Х |  | 2 | | **Рокови** |  | | | | *Прописивање краћих рокова посебним прописом* | Х |  | 1 | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 1: Извод о регистрацији привредног субјекта**   Прибављање података о регистрованим субјектима по службеној дужности је потребно спровести увидом у регистар привредних субјеката АПР-а. Како би се ово омогућило, у обрасцу захтева је потребно затражити и матични број привредног субјекта.   * **Документ 2: Уговори о раду на неодређено време и** * **Документ 7: МА образац**   Ови документи (р.бр. 2-3) се потражују од подносиоца захтева као доказ да има запослена лица одговарајуће струке и да су запослени пријављени на обавезно социјално осигурање.    Прибављање података по службеној дужности је потребно спровести тако што ће се проверити радни статус запослених лица путем информационог система еЗУП на порталу е-Управа[[1]](#footnote-1), увидом у базу Централног регистра обавезног социјалног осигурања – ЦРОСО или путем web сервиса, у складу са Споразумом о размени података, закљученом између Министарства унутрашњих послова и ЦРОСО-а.  Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме, ЈМБГ уз изјаву о заштити података)[[2]](#footnote-2).   * **Документ 3: Лиценца за израду Главног пројекта заштите од пожара (А1)**   Да би се бавило пословима израде главног пројекта заштите од пожара, привредно друштво или друго правно лице мора да, у складу са Законом, има минимално 2 запослена лица са лиценцом за израду пројекта заштите од пожара. Како лиценцу издаје Министарство унутрашњих послова, Сектор за ванредне ситуације, предлаже се елиминација његовог подношења од стране подносиоца захтева, с обзиром на чињеницу да се може обавити увид у Евиденцију издатих лиценци за израду главних пројеката заштите од пожара Министарства унутрашњих послова.  Како би се ово омогућило, у обрасцу захтева је потребно затражити од подносиоца неопходне информације о лицима, за које је потребно утврдити ову чињеницу (име и презиме, број лиценце).   * **Документ 8: Уверење о положеном стручном испиту из области заштите од пожара**   Да би се бавило пословима израде главног пројекта заштите од пожара, привредно друштво или друго правно лице мора да, у складу са Правилником, има стално запослено лице са средњом стручном спремом техничког смера и положеним посебним стручним испитом из области заштите од пожара. Како уверење издаје Министарство унутрашњих послова, Сектор за ванредне ситуације, предлаже се елиминација његовог подношења од стране подносиоца захтева, с обзиром на чињеницу да се може обавити увид у интерне евиденције Министарства/прибавити податак од Сектора за ванредне ситуације.  Како би се ово омогућило, у обрасцу захтева је потребно затражити од подносиоца неопходне информације о лицима, за које је потребно утврдити ову чињеницу (име и презиме, број уверења).  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Утврђивање правног основа и потребне документације**   ***Прописивање начина провере испуњености услова***  Потребно је подзаконским актом прецизирати да испуњеност свих прописаних услова у погледу запослења лица одговарајуће струке, поседовања лиценце и уверења о положеном стручном испиту проверава надлежни орган, по службеној дужности.  **За примену ове препоруке, потребно је изменити и допунити Правилник о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара ("Сл. гласник РС" бр. 21/2012-19, 87/2013-21).**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (ЈМБГ запослених лица за које се проверава пријава осигурања, уз изјаву о заштити података, име и презиме и број лиценце за запослена лица са лиценцом, име и презиме и број уверења за запослена лица са положеним стручним испитом);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Омогућавање електронског попуњавања обрасца захтева.   Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није потребна измена прописа.**   * 1. **Документација**   ***Елиминација документације***   * **Документ 6: Захтев**   Како се захтев подноси у слободној форми, те како је дата препорука да се за захтев уведе стандардна форма обрасца (видети тачку 3.3), то се предлаже елиминација документа захтева који у слободној форми сачињава подносилац.  **За примену ове препоруке, није неопходна измена прописа.**   * 1. **Финансијски издаци**   ***Смањење висине износа финансијског издатка***  У оквиру овог поступка, наплаћује се Републичка административна такса за решење по захтеву за давање овлашћења правном лицу за израду главног пројекта заштите од пожара у износу од 565.620 РСД, у складу са тарифним бројем 46. Закона о РАТ из јула 2018. године.  Републичка административна такса, коју подносилац захтева плаћа, мора бити сразмерна услузи коју добија. Овако висока такса за решење по захтеву није оправдана, имајући у виду да се рад службеника састоји у прегледу документације, на основу чега се утврђују чињенице о испуњености услова, без изласка на терен, рада комисије и других сличних радњи. Такође, висина ове таксе је вишеструко већа од такси за друге поступке давања овлашћења од стране МУП-а и других органа, које се углавном крећу у износу од неколико десетина хиљада РСД. Притом, веома често, поступци са вишеструко нижим износом таксе су комплексније природе јер подразумевају излазак на терен, за разлику од овог конкретног поступка.  Поред тога, дигитализацијом поступка односно успостављањем аутоматизованог процеса, додатно ће се олакшати рад службеника, што представља још један релевантан разлог за смањење висине овог издатка.  Имајући у виду претходно наведене разлоге и руководећи се начелом економичности (члан 9. ЗОУП-а), предлаже се смањење ове таксе за 40%, па предложена нова висина таксе износи 339.370 РСД.  **За примену ове препоруке, потребна је измена и допуна тарифног броја 46. Закона о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн. и 61/2017 - усклађени дин. изн, 113/17, 3/18 – исправка и 50/18 – др. закон).**   * 1. **Рокови**   ***Прописивање краћих рокова посебним прописом***  Посебним прописом није прописан рок за решавање уредног захтева, тако да се у оквиру овог поступка примењује рок од 30 дана, прописан чланом 145. Закона о општем управном поступку ("Службени гласник РС" број 18 од 1. марта 2016.). Како је у обрасцу е-пописа наведено да је просечан рок за решавање уредног захтева 5 дана, закључује се да просечно време решавања по захтеву није у корелацији са роком, прописаним ЗОУП-ом.  Руководећи се начелом делотворности и економичности (члан 9. ЗОУП-а), а посебно чињеницом да је овај поступак планиран за дигитализацију, којом ће се значајно убрзати процедура решавања, предлаже се прописивање краћег рока за решавање захтева - 8 дана за прикупљање података службеним путем и решавање захтева.    **За примену ове препоруке, потребна је измена и допуна Правилника о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара: 21/2012-19, 87/2013-21.** | |
| 1. **САДРЖАЈ ПРЕПОРУКЕ СА РАДНОМ ВЕРЗИЈОМ ПРОПИСА ЧИЈА СЕ ИЗМЕНА ПРЕДЛАЖЕ** *(уколико се предлаже измена прописа)* | |
| **1**  **НАЦРТ**  **ПРАВИЛНИК О ИЗМЕНАМА И ДОПУНАМА**  **ПРАВИЛНИКА О ПОЛАГАЊУ СТРУЧНОГ ИСПИТА И УСЛОВИМА ЗА ДОБИЈАЊЕ ЛИЦЕНЦЕ И ОВЛАШЋЕЊА ЗА ИЗРАДУ ГЛАВНОГ ПРОЈЕКТА ЗАШТИТЕ ОД ПОЖАРА И ПОСЕБНИХ СИСТЕМА И МЕРА ЗАШТИТЕ ОД ПОЖАРА**  **Члан 1.**  У Правилнику о полагању стручног испита и условима за добијање лиценце и овлашћења за израду Главног пројекта заштите од пожара и посебних система и мера заштите од пожара ("Сл. гласник РС", бр. 21/2012-19, 87/2013-21), у члану 16. после става 1. додаје се нови ст. 2. И 3. који гласе:  „Испуњеност услова из ст. 1. тач. 1. и 2. овог члана проверава надлежни орган по службеној дужности.  Овлашћење из става 1. овог члана надлежни орган издаје у року од 8 дана од дана пријема захтева.“  **Члан 2.**  Овај правилник ступа на снагу осмог дана од дана објављивања у „Сл. гласнику РС“.  **2**  **НАЦРТ**  **ЗАКОН О ИЗМЕНИ ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**  **Члан 1.**  У Закону о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн. и 61/2017 - усклађени дин. изн, 113/17, 3/18 – исправка,50/18 – др. закон и 95/18), у тарифном броју 46, став 1. тачка 6) речи „односно по захтеву за давање овлашћења правном лицу за израду главног пројекта заштите од пожара, односно по захтеву за давање овлашћења правном лицу за обављање послова пројектовања и извођења посебних система и мера заштите од пожара“ и запета бришу се.  После тачке 6) додају се нове тачке 6а) и 6б) које гласе:  „   |  |  | | --- | --- | | 6a) по захтеву за давање овлашћења правном лицу за обављање послова пројектовања и извођења посебних система и мера заштите од пожара, односно по захтеву за давање овлашћења правном лицу за израду главног пројекта заштите од пожара | 339.370 | | 6б) по захтеву за давање овлашћења правном лицу за обављање послова пројектовања посебних система и мера заштите од пожара“ | 282.810 |   **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ**  **ПРАВИЛНИКА О ПОЛАГАЊУ СТРУЧНОГ ИСПИТА И УСЛОВИМА ЗА ДОБИЈАЊЕ ЛИЦЕНЦЕ И ОВЛАШЋЕЊА ЗА ИЗРАДУ ГЛАВНОГ ПРОЈЕКТА ЗАШТИТЕ ОД ПОЖАРА И ПОСЕБНИХ СИСТЕМА И МЕРА ЗАШТИТЕ ОД ПОЖАРА КОЈЕ СЕ МЕЊАЈУ И ДОПУЊУЈУ**  Члан 16.  Овлашћење за израду Главног пројекта заштите од пожара може добити привредно друштво, односно друго правно лице које испуњава законом прописане услове за израду главног пројекта и које:  1) има најмање два стално запослена лица са стеченим високим образовањем на студијама другог степена (мастер академске студије, специјалистичке академске студије, специјалистичке струковне студије), односно на основним студијама у трајању од најмање четири године из научне, односно стручне области машинско инжењерство, електротехничко и рачунарско инжењерство, грађевинско инжењерство, архитектура, технолошко инжењерство, као и из области заштите од пожара од којих најмање једно лице са стеченим образовањем из научне, односно стручне области машинско инжењерство или електротехничко и рачунарско инжењерство;  2) има стално запослено лице са средњом стручном спремом техничког смера и положеним посебним стручним испитом из области заштите од пожара.  ИСПУЊЕНОСТ УСЛОВА ИЗ СТ. 1. ТАЧ. 1. И 2. ОВОГ ЧЛАНА ПРОВЕРАВА НАДЛЕЖНИ ОРГАН ПО СЛУЖБЕНОЈ ДУЖНОСТИ.  ОВЛАШЋЕЊЕ ИЗ СТАВА 1. ОВОГ ЧЛАНА НАДЛЕЖНИ ОРГАН ИЗДАЈЕ У РОКУ ОД 8 ДАНА ОД ДАНА ПРИЈЕМА ЗАХТЕВА.  **2**  **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈЕ СЕ МЕЊАЈУ И ДОПУЊУЈУ**   |  |  | | --- | --- | | Тарифни број 46. | | | За решење из области заштите од пожара које се доноси, и то: |  | | 1) по захтеву за одобрење локација објеката | **28.280** | | 2) по захтеву за одобрење - давање сагласности на инвестиционо-техничку документацију, односно на план заштите од пожара за објекте бруто површине |  | | (1) до 150 m2 | **11.570** | | (2) преко 150 m2 до 1.000 m2 | **24.430** | | (3) преко 1.000 m2 до 5.000 m2 | **48.850** | | (4) преко 5.000 m2 | **92.560** | | 3) по захтеву за технички пријем објеката бруто површине |  | | (1) до 150 m2 | **11.570** | | (2) преко 150 m2 до 1.000 m2 | **24.430** | | (3) преко 1.000 m2 до 5.000 m2 | **48.850** | | (4) преко 5.000 m2 | **92.560** | | 4) по захтеву за технички пријем инсталација и уређаја | **24.430** | | 5) по захтеву за бављење пословима производње експлозивних материја | **821.500** | | 6) по захтеву за бављење пословима промета експлозивних материја, ~~односно по захтеву за давање овлашћења правном лицу за израду главног пројекта заштите од пожара, односно по захтеву за давање овлашћења правном лицу за обављање послова пројектовања и извођења посебних система и мера заштите од пожара~~, односно по захтеву за давање овлашћења правном лицу за уговорно обављање послова организовања заштите од пожара у субјектима разврстаним у категорије угрожености од пожара | **565.620** | |  |  | | 6A) ПО ЗАХТЕВУ ЗА ДАВАЊЕ ОВЛАШЋЕЊА ПРАВНОМ ЛИЦУ ЗА ОБАВЉАЊЕ ПОСЛОВА ПРОЈЕКТОВАЊА И ИЗВОЂЕЊА ПОСЕБНИХ СИСТЕМА И МЕРА ЗАШТИТЕ ОД ПОЖАРА, ПО ЗАХТЕВУ ЗА ДАВАЊЕ ОВЛАШЋЕЊА ПРАВНОМ ЛИЦУ ЗА ИЗРАДУ ГЛАВНОГ ПРОЈЕКТА ЗАШТИТЕ ОД ПОЖАРА | **339.370** | | 6Б) ПО ЗАХТЕВУ ЗА ДАВАЊЕ ОВЛАШЋЕЊА ПРАВНОМ ЛИЦУ ЗА ОБАВЉАЊЕ ПОСЛОВА ПРОЈЕКТОВАЊА ПОСЕБНИХ СИСТЕМА И МЕРА ЗАШТИТЕ ОД ПОЖАРА | 282.810 | | 7) по захтеву за бављење пословима промета експлозивних материја за сопствене потребе | **282.820** | | За решење из области заштите од пожара које се доноси по захтеву за проширење обима издатог овлашћења правном лицу за обављање послова пројектовања и извођења посебних система и мера заштите од пожара\* | **21.770** | | НАПОМЕНА: |  | | Такса из овог тарифног броја прописана тач. 1), 2), 3) и 4) плаћа се и по часу и рачуна за сваки цео или започети радни час сваког инспектора који учествује у процесу рада по |  | | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 29.551.772,95 РСД. Усвајање и примена препорука ће донети привредним субјектима годишње директне уштеде од 11.503.106,11 РСД или 94.580,88 ЕУР. Ове уштеде износе 38.93% укупних директних трошкова привредних субјеката у поступку.  Усвајањем препоруке постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка, скраћивању рокова, смањењу документације и издатака за привредне субјекте. Препорукама се такође утиче на побољшање пословног амбијента. | |

1. *Предуслов за прибављање података путем е-ЗУП-а је приступање овом информационом систему, у складу са Упутством о примени**Уредбе о прибављању и уступању података о чињеницама о којима се води службена евиденција (*[*http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/*](http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/)*).*  [↑](#footnote-ref-1)
2. *Ибид.* [↑](#footnote-ref-2)