**ПОЈЕДНОСТАВЉЕЊЕ ПОСТУПКА ИЗДАВАЊА ОВЛАШЋЕЊА ЗА ИЗРАДУ ПЕЧАТА ДРЖАВНИХ И ДРУГИХ ОРГАНА**

|  |  |
| --- | --- |
| **Назив административног поступка** | Издавање овлашћења за израду печата државних и других органа |
| **Шифра поступка** | 03.00.0048 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир** | * Закон о печату државних и других органа ("Сл. гласник РС", бр. 101/2007) * Правилник о раду печаторезница за израду печата Социјалистичке Републике Србије и печата државних органа („Службени гласник РС“, број 47 од 31.октобра 1976.) |
| **Прописи које треба променити да би се спровела препорука** | 1. Закон о печату државних и других органа ("Сл. гласник РС", бр. 101/2007) 2. Нов Правилник о начину рада печаторезница за израду печата државних и других органа |
| **Рок за спровођење препоруке** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење и трошкове привредним друштвима и другим правним лицима, на шта указује непотребно бројна документација, коју привредни субјекат подноси уз непоштовање обавезе прибављања података које издају други јавни органи, по службеној дужности. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Поступак, начин провере испуњености услова и документација којима се доказује испуњеност услова нису довољно јасно и прецизно прописани.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућено електронско подношење захтева, као ни адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Утврђивање правног основа и потребне документације** |  | | | | *Прописивање начина провере испуњености услова и потребне документације* | Х |  | 1 и 2 | | **Документација** |  | | | | *Промена форме документације* |  | X |  | | **Електронско подношење захтева** |  | Х |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   * **Документ 2: Доказ о праву на коришћење пословног простора**   Предлаже се да, у случају књижног власништва, надлежан орган прибави потребне податке путем еЗУП-а, из регистра непокретности Републичког геодетског завода.[[1]](#footnote-1)  Како би се ово омогућило, у обрасцу захтева је потребно од подносиоца захтева затражити неопходне информације о књижном власнику простора, бр. катастарске парцеле и катастарској општини.  Потребно је обезбедити техничке предуслове за прибављање података по службеној дужности – интернет, апликација за преузимање података, формирање веб сервиса за преузимање податка или приступ е-ЗУП-у.   * **Документ 3: Уверење да се против власника привредног субјекта и лица која ће непосредно радити на изради печата државних и других органа не води истрага, односно поступак**   Предлаже се да се овај документ прибавља по службеној дужности, с обзиром да је Министарство унутрашњих послова већ потписало Споразум о међусобној размени података са Министарством правде.  Потребно је да се успоставе технички услови за ову размену података.  **За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.**   * 1. **Утврђивање правног основа и потребне документације**   ***Прописивање начина провере испуњености услова и потребне документације***  Потребно је подзаконским актом прецизирати да испуњеност прописаних услова у погледу регистрације привредног субјекта и услова да се против власника привредног субјекта и лица која ће непосредно радити на изради печата државних и других органа не води истрага, односно поступак, проверава надлежни орган, по службеној дужности.  Такође, подзаконским актом је потребно прецизирати да се уз захтев подноси искључиво следећа документација:   * Доказ о праву коришћења пословног простора, када није у питању књижно власништво (уговор о купопродаји, уговор о закупу и сл) – копија; * Доказ о уплати таксе/и.   **За примену ове препоруке, потребно је изменити и допунити Закон о печату државних и других органа ("Сл. гласник РС", бр. 101/2007) и донети нов Правилник о начину рада печаторезница за израду печата државних и других органа.**   * 1. **Документација**   ***Промена форме документације***  **• Документ 4: Доказ о уплати Републичке административне таксе**  Надлежни органи често траже од подносиоца захтева да уз захтев прилажу оригинал уплатнице или потврду банке, као доказ да је плаћен финансијски издатак за спровођење поступка, што ствара непотребне трошкове за подносиоца захтева.  С тим у вези, предлаже се промена форме из оригинала у копију за доказ о плаћању финансијског издатка односно извод са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Kако је примена препоруке за достављање извода са пословног рачуна странке, без печата банке, као доказа о плаћању финансијског издатака, већ могућа за један део поступака у Министарству унутрашњих послова, где је Управа за трезор омогућила Министарству увид о извршеним уплатама, као што је случај са уплатама такси за технички преглед возила, нема препрека да се исти систем не омогући и за преостале поступке Министарства.  Имплементација ове препоруке може се омогућити на неколико начина:   1. Један је да Управа за трезор омогући податке о уплатама на рачуну надлежним линијама рада у Министарству унутрашњих послова, што је већ и урађено у погледу једног дела поступака. 2. Други начин је да се осмисли систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. 3. Трећи начин је да се омогући систем електронског плаћања преко портала е-Управе.   Имплементација ове препоруке захтева укључивање и заједнички рад других органи и то Управе за трезор, Канцеларије за ИТ и финансијске службе Министарства унутрашњих послова.  **За примену ове препоруке није потребна измена прописа.**   * 1. **Електронско подношење захтева**   Поступак подразумева подношење захтева поштом или лично, у надлежном органу. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  Претходно се морају омогућити одговарајући технички услови.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА РАДНОМ ВЕРЗИЈОМ ПРОПИСА ЧИЈА СЕ ИЗМЕНА ПРЕДЛАЖЕ** *(уколико се предлаже измена прописа)* | |
| Препорука **3.2. Прописивање начина провере испуњености услова и потребне документације** ће се инкорпорирати у нови Правилник о начину рада печаторезница за израду печата који је Минисатрство унутрашњих послова припремило.  У вези са овом препоруком Министарство унутрашњих послова, већ је покренуло иницијативу за измене и допуне Закона о печату државних и других органаМинистарству државне управе и локалне самоуправе, како би се између осталог, прописали услови које печаторезнице треба да испуњавају да би им се дало овлашћење за израду печата државних и других органа | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Препорука 3.2. **Прописивање начина провере испуњености услова и потребне документације** ће се инкорпорирати у нови Правилник о раду печаторезница за израду печата, који је Минисатрство унутрашњих послова припремило.  У вези са овом препоруком Министарство унутрашњих послова, већ је покренуло иницијативу за измене и допуне Закона о печату државних и других органаМинистарству државне управе и локалне самоуправе, како би се између осталог, прописали услови које печаторезнице треба да испуњавају да би им се дало овлашћење за израду печата државних и других органа | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети правној сигурности привредних субјеката, поједностављењу поступка за привредне субјекте, смањењу документације. Препорукама се утиче на побољшање пословног амбијента. | |

1. *Предуслов за прибављање података путем е-ЗУП-а је приступање овом информационом систему, у складу са Упутством о примени**Уредбе о прибављању и уступању података о чињеницама о којима се води службена евиденција (*[*http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/*](http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/)*).*  [↑](#footnote-ref-1)