**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ОДОБРЕЊА ЛОКАЦИЈЕ ЗА ИЗГРАДЊУ И БЕЗБЕДНО ПОСТАВЉАЊЕ ОБЈЕКАТА**

|  |  |
| --- | --- |
| **Назив административног поступка** | **Одобрење локације за изградњу и безбедно постављање објеката** |
| **Шифра поступка** | 03.00.0052 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о запаљивим и горивим течностима и запаљивим гасовима: ( „Сл. Гласник РС“, 54/2015-6) * Закон о експлозивним материјама, запаљивим течностима и гасовима: 44/1977-2236, 45/1985-2238, 18/1989-749, 53/1993-2467 (др. закон), 67/1993-3111 (др. закон), 48/1994-1497 (др. закон), 101/2005-28 (др. закон), 54/2015-6 (др. закон) |
| **Прописи које треба променити /донети/укинути да би се спровеле препоруке** | 1. Закон о запаљивим и горивим течностима и запаљивим гасовима: ( „Сл. Гласник РС“, 54/2015-6) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Законом о запаљивим и горивим течностима и запаљивим гасовима (у даљем тексту: Закон) је дефинисана документација којом се доказује испуњеност услова и коју је потребно доставити уз захтев, међутим у пракси поједини подаци не прибављају по службеној дужности већ се то захтева од подносиоца захтева, услед чега долази до непотребног административног оптерећења подносиоца захтева.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података и докумената по службеној дужности** | **X** |  | **1** | | *Промена форме документа* |  | **Х** |  | | **Образац административног захтева** |  | | | | *Увођење обрасца за подношење захтева* |  | **X** |  | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Прибављање података и докумената по службеној дужности**     Законом (члан 7) је прописано да се уз захтев прилажу планови, изводи, технички описи и уверења, којима се доказује испуњеност услова за давање одобрења локације.  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", бр. 18/16), по службеној дужности прибави потребне податке о чињеницама о којима се води службена евиденција, а који су неопходни за одлучивање:   * **Документ 4 - Извод из листа непокретности са забележбом о забрани градње** * **Документ 6 - Потврда да је објекат у поступку озакоњења**   Прибављање података по службеној дужности је потребно спровести путем информационог система еЗУП на порталу е-Управа, тако што ће се проверити да ли постоји забележба о забрани градње над пословним простором у коме се планира обављање делатности, увидом у Катастар непокретности, односно од надлежног органа ( ЈЛС, АП, Министарства надлежног за послове грађевине), да ли објекат у поступку озакоњења. Како би се ово омогућило, у обрасцу захтева је потребно затражити неопходне информације о лицима које су власници непокретности да би се могло утврдити чињенично стање (име и презиме, бр. катастарске парцеле, листа непокретности).  **За примену ове препоруке је потребно изменити Закон о запаљивим и горивим течностима и запаљивим гасовима.**   * 1. **Промена форме документа** * Доказ о уплати републичке административне таксе   Надлежни органи често траже од подносиоца захтева да уз захтев прилажу оригинал уплатнице или потврду банке, као доказ да је плаћен финансијски издатак за спровођење поступка, што ствара непотребне трошкове за подносиоца захтева.  С тим у вези, предлаже се промена форме из оригинала у копију за доказ о плаћању финансијског издатка односно извод са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке, није потребна измена прописа.**   * 1. **Увођење обрасца за подношење захтева**   Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Име и презиме, Адреса, Контакт телефон, Матични број, Адреса електронске поште)   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева   Уз образац захтева стоји и писмена информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број      * Омогућавање електронског попуњавања обрасца захтева.   **Напомена**: Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **Закон о изменама и допунама**  **Закона о запаљивим и горивим течностима и запаљивим гасовима**  Члан 1.  У Закону о запаљивим и горивим течностима и запаљивим гасовима: ( „Сл. Гласник РС“, 54/2015-6), у члану 6. став 5. мења се и гласи:  „За објекте из става 2. овог члана који су предмет озакоњења према посебном закону који уређује озакоњење и који се у смислу закона који уређује рударство сматрају рударским објектима, одобрење за локацију решењем издаје Министарство у складу са чланом 7. овог закона.“  Члан 2.  У члану 7. после става 1. додаје се нови став 2. који гласи:  „Прилоге под тач. 2) и 6) надлежни орган прибавља по службеној дужности.“  Досадашњи ст. 2. и 3. постају ст. 3. и 4.  Члан 2.  Овај закон ступа на снагу осмог дана од дана објављивања у Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ИЗМЕНАМА И ДОПУНАМА**  **ЗАКОНА О ЗАПАЉИВИМ И ГОРИВИМ ТЕЧНОСТИМА И ЗАПАЉИВИМ ГАСОВИМА КОЈЕ СЕ ДОПУЊУЈУ**  **Безбедно постављање**  **Члан 6.**  Постројења и објекти за складиштење запаљивих и горивих течности и запаљивих гасова (нафтоводи, гасоводи, продуктоводи, резервоари, складишта, претакалишта и други објекти или његови саставни делови а намењени су за складиштење и претакање запаљивих и горивих течности и запаљивих гасова, објекти у којима се врши складиштење запаљивих и горивих течности и запаљивих гасова ради обављања трговине или сопствене употребе, станице за снабдевање горивом моторних возила и други слични објекти) морају се градити, постављати и опремати на начин којим се не ствара опасност од пожара или експлозије у складу са прописима.  За складишне резервоаре и претакалишта у саставу постројења, као и за све објекте из става 1. овог члана морају се прибавити услови за изградњу и безбедно постављање објеката односно локација за изградњу и безбедно постављање објеката, које издаје Министарство.  Услове за изградњу и безбедно постављање објеката из става 2. овог члана издаје, односно локацију за изградњу и безбедно постављање објеката из става 2. овог члана одобрава:  1) Министарство, ако се ради о објектима чији је капацитет запаљивих и горивих течности укупне запремине преко 500 м3, а запаљивих гасова преко 200 м3, као и за нафтоводе и продуктоводе, гасоводе називног радног натпритиска преко 16 бар, гасоводе називног радног натпритиска до 16 бар уколико прелазе територију две или више општина у различитој подручној надлежности организационих јединица Министарства;  2) надлежна подручна организациона јединица Министарства ако се ради о објектима чији је капацитет запаљивих и горивих течности укупне запремине до 500 м3, односно запаљивих гасова до 200 м3, гасоводе који нису наведени у тачки 1) овог става.  Оверени ситуациони план је саставни део услова из става 2. овог члана који се издају у поступку обједињене процедуре на основу идејног решења утврђеног посебним прописом у складу са одредбама закона који уређује изградњу.  ~~За објекте из става 2. овог члана који су изграђени без грађевинске дозволе одобрење за локацију решењем издаје Министарство у складу са чланом 7. овог закона.~~  ЗА ОБЈЕКТЕ ИЗ СТАВА 2. ОВОГ ЧЛАНА КОЈИ СУ ПРЕДМЕТ ОЗАКОЊЕЊА ПРЕМА ПОСЕБНОМ ЗАКОНУ КОЈИ УРЕЂУЈЕ ОЗАКОЊЕЊЕ И КОЈИ СЕ У СМИСЛУ ЗАКОНА КОЈИ УРЕЂУЈЕ РУДАРСТВО СМАТРАЈУ РУДАРСКИМ ОБЈЕКТИМА, ОДОБРЕЊЕ ЗА ЛОКАЦИЈУ РЕШЕЊЕМ ИЗДАЈЕ МИНИСТАРСТВО У СКЛАДУ СА ЧЛАНОМ 7. ОВОГ ЗАКОНА.  За држање запаљивих и горивих течности и запаљивих гасова у складу са овим законом, као и за унутрашње гасне инсталације утврђене посебним прописом не прибављају се услови односно не одобрава се локација из става 2. овог члана.  **Захтев за одобрење локације**  **Члан 7.**  У поступку прибављања одобрења локације из члана 6. ст. 2. и 5. овог закона подносилац захтева за издавање одобрења за локацију објекта мора уз захтев приложити надлежном органу за заштиту од пожара:  1) ситуациони план терена на коме је планирана изградња објекта за који се тражи одобрење локације и који мора бити у одговарајућој размери ради сагледавања безбедносних растојања (највише у размери 1:500), са означеним и уцртаним планираним и постојећим објектима и постројењима и њиховом наменом, објектима планираним за уклањање, бројевима катастарских парцела, саобраћајницама и енергетским инсталацијама и сл., као и уцртаним безбедносним растојањима у три примерка;  2) извод из листа непокретности са копијом плана катастарских парцела;  3) технички опис терена приказаног на ситуационом плану са утицајем ризика од пожара и експлозија објекта који је предмет одобрења локације на објекте и простор суседних парцела са мерама заштите;  4) технички опис планираних и постојећих објеката и постројења и опис технолошког процеса;  5) попис врсте и количине запаљивих и горивих течности и запаљивих гасова који ће бити складиштени;  6) забележбу о забрани градње у складу са законом који уређује упис права на непокретностима, са позивом на документ из члана 6. овог закона од стране носиоца права на непокретности на терет свагдашњег власника на суседним парцелама на којима је повећан ризик од пожара у смислу тачке 3) овог става, а да пре тога није могуће применити друге техничке мере за ограничење овог ризика.  ПРИЛОГЕ ПОД ТАЧ. 2) И 6) ОВОГ ЧЛАНА НАДЛЕЖНИ ОРГАН ПРИБАВЉА ПО СЛУЖБЕНОЈ ДУЖНОСТИ.  У случају уклањања објекта који је био предмет одобрења локације стичу се услови за брисање забележбе, по захтеву поднетом од стране носиоца права на непокретности и достављању записника о уклањању објекта сачињеног од стране грађевинског инспектора.  Безбедносно растојање се одређује на основу прописа и српских стандарда. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 61.704.643,78 РСД. Усвајање и примена препорука ће донети привредним субјектима годишње директне уштеде од 291.132,95 РСД или 2.393,75 ЕУР. Ове уштеде износе 0,47% укупних директних трошкова привредних субјеката у поступку.  Усвајање препоруке ће допринети поједностављењу административног и истоветности поступања. | |