**ПОЈЕДНОСТАВЉЕЊЕ ПОСТУПКА ПОДНОШЕЊА ИЗВЕШТАЈА О УПОТРЕБИ СРЕДСТВА ПРИНУДЕ СА МИШЉЕЊЕМ**

|  |  |
| --- | --- |
| **Назив административног поступка** | **Извештај о употреби средстава принуде са мишљењем** |
| **Шифра поступка** | 03.00.0025 |
| **Регулаторно тело (надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о приватном обезбеђењу: („Сл. гласник РС“, бр. 104/2013-8, 42/2015,87/18 ) * Правилник о начину употребе средстава принуде у вршењу послова приватног обезбеђења: 30/2015-188 |
| **Прописи које треба променити /донети/укинути да би се спровеле препоруке** | Нема потребе за изменом прописа |
| **Рок за спровођење препорука** | Четврти квартал 2019 године |
| 1. **КРАТАК ОПИС ПРОБЛЕМА** | |
| Достављање извештај о употреби средстава принуде у пракси захтева лично присуство подносиоца захтева чиме се нарушава начело делотворности и економичности, по коме се поступак води уз што мање трошкова по странку. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Увођење могућности достављања извештаја електронским путем** |  | **Х** |  | | **Престанак употребе печата (прецизирати на којој документацији која се подноси)** |  | **Х** |  | | |
| 1. **ОБРАЗЛОЖЕЊЕ** | |
| * 1. **Увођење могућности достављања извештаја електронским путем**   Правно лице за детективску делатност, односно предузетник за детективску делатност извештај о употреби ватреног оружја и физичке снаге чијом применом је неком лицу нанета тешка телесна повреда доставља полицијској управи у року од 12 часова. У пракси то захтева достављање извештаја лично, иако то није законом прописано.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења извештаја електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати извештај, потписано квалификованим електронским сертификатом, са пратећом документацијом.  **За примену ове препоруке када се за то стекну услови, није неопходна измена прописа.**   * 1. **Престанак употребе печата**   У обрасцу пописа је наведено да пропратни акт правног лица који се доставља уз извештај мора да садржи печат подносиоца захтева.  Законом о привредним друштвима, у члану 25. прописано је да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  Како надлежни орган у конкретном случају наводи да у пракси захтев мора да садржи печат, потребно је укинути ову обавезу подносиоца захтева.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Усвајање препоруке ће допринети поједностављењу административног поступка. | |