**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ ЗА ОСПОСОБЉАВАЊЕ КАНДИДАТА ЗА ВОЗАЧЕ**

|  |  |
| --- | --- |
| **Назив административног поступка** | **Дозвола за оспособљавање кандидата за возаче** |
| **Шифра поступка** | 03.00.0006 |
| **Регулаторно тело**  **(надлежно за спровођење препоруке)** | Министарство унутрашњих послова  Министарство финансија |
| **Правни оквир којим је уређен административни поступак** | * Закон о безбедности саобраћаја на путевима („Сл. гласник РС“ број 41/09, 9/16) * Правилник о условима које мора да испуњава привредно друштво односно огранака привредног друштва или средња стручна школа који врше кандидата за возаче („Сл. Гласник РС, бр. 3/2013, 116/2013, 108/2014, 127/2014 - исправ., 36/2015, 51/2015, 86/2015, 104/2015, 77/2016, 63/2017, 112/2017 i 70/2018) |
| **Прописи које треба променити /донети/укинути да би се спровеле препоруке** | 1. Правилник о условима које мора да испуњава привредно друштво односно огранака привредног друштва или средња стручна школа који врше оспособљавање кандидата за возаче („Сл. Гласник РС, бр. 3/2013, 116/2013, 108/2014, 127/2014 - исправ., 36/2015, 51/2015, 86/2015, 104/2015, 77/2016, 63/2017, 112/2017 i 70) 2. Закон о републичким административним таксама: 43/2003-9, 51/2003-14 (исправка), 61/2005-60, 101/2005-28 (др. закон), 5/2009-7, 54/2009-24, 50/2011-7, 93/2012-21, 65/2013-3 (др. закон), 83/2015-6, 112/2015-16/2018) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Законом и подзаконским актом јасно су прописани услови који морају бити испуњени ради издавања Дозволе за оспособљавање кандидата за возаче, међутим нити законом нити подзаконскима актом није прецизирана документација која се доставља приликом подношења захтева, што доводи до правне несигурности. То за последицу има да се у пракси поједини подаци не прибављају по службеној дужности а од подносиоца захтева се траже документа која нису у сагласности са прописима којима се утврђују услови, услед чега долази до непотребног административног оптерећења подносиоца захтева, а и након подношења захтева, поставља се питање да ли је поднет захтев уредан или ће се од подносиоца тражити „још један папир“.  Такође привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу за прибављање неопходних података. Привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Утврђивање правног основа и потребне документације** |  | | | | *Прописивање потребне документације* | **Х** |  | **1** | | *Промена форме документацје* |  | **Х** |  | | **Прибављање података по службеној дужности** |  | **Х** |  | | **Образац административног захтева** |  | | | | *Увођење обрасца за подношење захтева* |  | **Х** |  | | **Финансијски издаци** |  |  |  | | *Смањење висине финансијских*  *издатака* | **Х** |  | **2** | | |
|  | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Прописивање потребне документације**   Како би се обезбедила потпуна правна сигурност привредних субјеката, предлаже се прописивање начина провере испуњености услова и документације, која се доставља приликом подношења захтева.  Потребно је подзаконским актом прецизирати да:   * Лекарско уверење о здравственој способности за управљање моторним возилом, за инструкторе и предаваче; * Уговор или решење за коришћење одређене површине на којој се налази полигон, ако подносилац захтева није власник; * Сагласност за коришћење дела саобраћајне површине за обављање делатности (полигонске радње) * Уговор о закупу пословног простора (учионица, административна просторија), ако подносилац захтев није власник; * Доказ о уплати таксе.   За примену ове препоруке, потребно је изменити и допунити Правилник о условима које мора да испуњава привредно друштво односно огранак привредног друштва или средња стручна школа који врше оспособљавање кандидата за возаче.   * 1. **Промена форме документа** * Доказ о уплати републичке административне таксе   Надлежни органи често траже од подносиоца захтева да уз захтев прилажу оригинал уплатнице или потврду банке, као доказ да је плаћен финансијски издатак за спровођење поступка, што ствара непотребне трошкове за подносиоца захтева.  С тим у вези, предлаже се промена форме из оригинала у копију за доказ о плаћању финансијског издатка односно извод са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Kако је примена препоруке за достављање извода са пословног рачуна странке, без печата банке, као доказа о плаћању финансијског издатака, већ могућа за један део поступака у Министарству унутрашњих послова, где је Управа за трезор омогућила Министарству увид о извршеним уплатама, као што је случај са уплатама такси за технички преглед возила, нема препрека да се исти систем не омогући и за преостале поступке Министарства.  Имплементација ове препоруке може се омогућити на неколико начина:   1. Један је да Управа за трезор омогући податке о уплатама на рачуну надлежним линијама рада у Министарству унутрашњих послова, што је већ и урађено у погледу једног дела поступака. 2. Други начин је да се осмисли систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. 3. Трећи начин је да се омогући систем електронског плаћања преко портала е-Управе.   Имплементација ове препоруке захтева укључивање и заједнички рад других органи и то Управе за трезор, Канцеларије за ИТ и финансијске службе Министарства унутрашњих послова.  За примену ове препоруке није потребна промена прописа.   * 1. **Увођење обрасца за подношење захтева**   Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Име и презиме, Адреса, Контакт телефон, Матични број, Адреса електронске поште)   + Места за унос специфичних информација за конкретан поступак, укључујући и информације, потребне за прибављање података по службеној дужности (информације о власнику простора, бр. катастарске парцеле и катастарској општини, име и презиме и ЈМБГ запослених лица за које се проверава пријава осигурања, уз изјаву о заштити података, име и презиме, место рођења, место пребивалишта лица за које се проверавају казнене евиденције);   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева   Уз образац захтева стоји и писмена информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева.   **Напомена**: Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  За примену ове препоруке, није неопходна измена прописа.   * 1. **Смањење висине финансијских издатака**   У оквиру овог поступка, а у складу са тарифним бројем 42. став 1. Закона о РАТ из јула 2018. године, наплаћује се републичка административна такса за решење по захтеву за утруђивање испуњености услова за издавање дозволе за обављање оспособљавања кандидата за возаче у износу од 87.720,00 РСД. Такса за решење по захтеву за утврђивање испуњености услова приликом промене полигона, учионице односно места извођења полигонске радње "заустављање и полазак возилом на путу са успоном“ плаћа се у износу од 43.860,00 динара.  Републичка административна такса, коју подносилац захтева плаћа, мора бити сразмерна услузи коју добија. Овако висока такса није оправдана, јер представља значајно оптерећење привредног субјекта и значајно је већа од такси за друге поступке давања овлашћења од стране МУП-а и других органа.  Имајући у виду претходно наведене разлоге и руководећи се начелом економичности (члан 9. ЗОУП-а), предлаже се смањење ове таксе за 40%, па предложена нова висина таксе износи 52.632,00 РСД за утврђивање испуњености услова за издавање дозволе за обављање оспособљавања кандидата за возаче, односно 26.316,00 за утврђивање испуњености услова приликом промене полигона, учионице односно места извођења полигонске радње.  Промена износа административних такси је у искључивој надлежности Министарства финансија, које мора дати сагласност пре примене ове препоруке.  **За примену ове препоруке, потребна је измена и допуна Закона о републичким административним таксама.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **Правилник о изменама и допунама**  **Правилника о условима које мора да испуњава привредно друштво односно огранак привредног друштва или средња стручна школа који врше оспособљавање кандидата за возаче**  Члан 1.  У Правилнику о условима које мора да испуњава привредно друштво односно огранак привредног друштва или средња стручна школа који врше оспособљавање кандидата за возаче („Сл. Гласник РС, бр. 3/2013, 116/2013, 108/2014, 127/2014 - исправ., 36/2015, 51/2015, 86/2015, 104/2015, 77/2016, 63/2017, 112/2017 i 70), у члану 2. после става 1. додаје се нов став 2. који гласи:  “Испуњеност прописаних услова из става 1. овог члана проверава надлежни орган по службеној дужности.“  У ставу 2. који постаје став 3. после речи: „промену тих података„ додаје се запета и речи: “изузев података о условима које проверава надлежни орган по службеној дужности“.  После става 2. који постаје став 3. додаје се нови став 4. који гласи:  „Захтев за издавање дозволе за оспособљавање кандидата за возаче подноси се министарству унутрашњих послова, у писаној или електронској форми и уз захтев се доставља следећа документација:  1) лекарско уверење о здравственој способности за управљање моторним возилом, за инструкторе и предаваче;  2) уговор или решење за коришћење одређене површине на којој се налази полигон, ако подносилац захтева није власник;  3) Сагласност за коришћење дела саобраћајне површине за обављање делатности (полигонске радње)  3) уговор о закупу пословног простора (учионица, административна просторија), ако подносилац захтев није власник;  4) доказ о уплати таксе.“  Члан 2.  Овај правилник ступа на снагу осмог дана од дана објављивања у Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ** **ПРАВИЛНИКА О ИЗМЕНАМА И ДОПУНАМА**  **ПРАВИЛНИКА О УСЛОВИМА КОЈЕ МОРА ДА ИСПУЊАВА ПРИВРЕДНО ДРУШТВО ОДНОСНО ОГРАНАК ПРИВРЕДНОГ ДРУШТВА ИЛИ СРЕДЊА СТРУЧНА ШКОЛА КОЈИ ВРШЕ ОСПОСОБЉАВАЊЕ КАНДИДАТА ЗА ВОЗАЧЕ КОЈЕ СЕ ДОПУЊУЈУ**  **II УСЛОВИ КОЈЕ МОРА ДА ИСПУЊАВА ПРАВНО ЛИЦЕ КОЈЕ ВРШИ ОСПОСОБЉАВАЊЕ КАНДИДАТА ЗА ВОЗАЧЕ**  Члан 2.  Правно лице које врши оспособљавање кандидата мора да испуњава услове у погледу:  1) простора за теоријску обуку, полагање теоријског испита и административне послове, као и средстава, учила и опреме за оспособљавање кандидата;  2) возила за практичну обуку и полагање практичног испита;  3) уређеног полигона за практичну обуку (у даљем тексту: полигон);  4) кадрова потребних за обављање послова теоријске и практичне обуке и полагања возачких испита.  ИСПУЊЕНОСТ ПРОПИСАНИХ УСЛОВА ИЗ СТАВА 1. ОВОГ ЧЛАНА ПРОВЕРАВА НАДЛЕЖНИ ОРГАН ПО СЛУЖБЕНОЈ ДУЖНОСТИ.  Податке о условима из става 1. овог члана, као и сваку промену тих података, ИЗУЗЕВ ПОДАТАКА О УСЛОВИМА КОЈЕ ПРОВЕРАВА НАДЛЕЖНИ ОРГАН ПО СЛУЖБЕНОЈ ДУЖНОСТИ, правно лице доставља, у електронском облику, у централну базу података Информационог система оспособљавања кандидата за возаче (у даљем тексту: ИСО).  ЗАХТЕВ ЗА ИЗДАВАЊЕ ДОЗВОЛЕ ЗА ОСПОСОБЉАВАЊЕ КАНДИДАТА ЗА ВОЗАЧЕ ПОДНОСИ СЕ МИНИСТАРСТВУ УНУТРАШЊИХ ПОСЛОВА, У ПИСАНОЈ ИЛИ ЕЛЕКТРОНСКОЈ ФОРМИ И УЗ ЗАХТЕВ СЕ ДОСТАВЉА СЛЕДЕЋА ДОКУМЕНТАЦИА:   1. ЛЕКАРСКО УВЕРЕЊЕ О ЗДРАВСТВЕНОЈ СПОСОБНОСТИ ЗА УПРАВЉАЊЕ МОТОРНИМ ВОЗИЛОМ, ЗА ИНСТРУКТОРЕ И ПРЕДАВАЧЕ; 2. УГОВОР ИЛИ РЕШЕЊЕ ЗА КОРИШЋЕЊЕ ОДРЕЂЕНЕ ПОВРШИНЕ НА КОЈОЈ СЕ НАЛАЗИ ПОЛИГОН, АКО ПОДНОСИЛАЦ ЗАХТЕВА НИЈЕ ВЛАСНИК; 3. САГЛАСНОСТ ЗА КОРИШЋЕЊЕ ДЕЛА САОБРАЋАЈНЕ ПОВРШИНЕ ЗА ОБАВЉАЊЕ ДЕЛАТНОСТИ (ПОЛИГОНСКЕ РАДЊЕ) 4. УГОВОР О ЗАКУПУ ПОСЛОВНОГ ПРОСТОРА (УЧИОНИЦА, АДМИНИСТРАТИВНА ПРОСТОРИЈА), АКО ПОДНОСИЛАЦ ЗАХТЕВ НИЈЕ ВЛАСНИК; 5. ДОКАЗ О УПЛАТИ ТАКСЕ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 6.137.231,92 РСД. Усвајање и примена препорука ће донети привредним субјектима годишње директне уштеде од 2.475.363,83 РСД или 20.352,94 ЕУР. Ове уштеде износе 40,33% укупних директних трошкова привредних субјеката у поступку.  Усвајање препоруке ће допринети поједностављењу административног поступка и побољшању пословног амбијента услед веће правне сигурности привредних субјеката, истоветности поступања и транспарентности поступка. | |