**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ОВЛАШЋЕЊА ЗА ВРШЕЊЕ ТЕХНИЧКИХ ПРЕГЛЕДА ВОЗИЛА**

|  |  |
| --- | --- |
| **Назив административног поступка** | Овлашћење за вршење техничких прегледа возила |
| **Шифра поступка** | 03.00.0004 |
| **Регулаторно тело**  **(надлежно за спровођење препоруке)** | Министарство унутрашњих послова  Министарство финансија |
| **Правни оквир којим је уређен административни поступак** | * Закон о безбедности саобраћаја на путевима („Сл. гласник РС“, бр. 41/2009, 53/2010, 101/2011, 32/2013-УС, 55/2014, 96/2015 - др. закон, 9/2016- УС, 24/2018, 41/2018, 41/2018-др. закон, 87/2018) * Правилник о техничком прегледу возила („Сл. гласник РС“ број 31/2018, 70/2018) |
| **Прописи које треба променити /донети/укинути да би се спровеле препоруке** | 1. Правилник о техничком прегледу возила („Сл. гласник РС“ број 31/2018, 70/2018 ) 2. Закон о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн, 113/17, 3/18 – исправка, 50/18 – др. закон и 95/18) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење на шта указује непотребно бројна документација, уз непоштовање обавезе прибављања података које издају други јавни органи, по службеној дужности, а у поступку су присутни и неоправдано високи издаци. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Поступак, услови, као и документација којом се доказује испуњеност услова, нису довољно јасно и прецизно прописани, а такође се у поступку наплаћују високи износи издатака.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | Х |  | | **Утврђивање правног основа и потребне документације** |  | | | | *Прописивање начина провере испуњености услова* | Х |  | 1 | | *Прописивање документације* | Х |  | 1 и 2 | | **Образац административног захтева** |  | | | | *Увођење обрасца захтева* |  | Х |  | | **Финансијски издаци** |  | | | | *Смањење висине износа финансијског издатка* | Х |  | 3 | | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Утврђивање правног основа и потребне документације**   Како би се обезбедила потпуна правна сигурност привредних субјеката, предлаже се прописивање начина провере испуњености услова и документације, која се доставља приликом подношења захтева.  ***Прописивање начина провере испуњености услова***  Потребно је законом прецизирати да надлежни орган проверава испуњеност следећих прописаних услова, по службеној дужности:   * у погледу грађевинског објекта, тачног броја објеката и кућног броја објекта у коме ће се вршити технички преглед, односно полигона, прилазних путева и других саобраћајних површина; информационе опреме, уређаја, опреме и видео система за вршење техничког прегледа возила (провера се врши у пословном простору подносиоца захтева) * у погледу стручног кадра за вршење техничког прегледа возила: запослења контролора и пријаве на социјално осигурање, поседовања возачке дозволе за управљање моторним возилима оне категорије возила чији преглед обавља, завршене обуке за контролора техничког прегледа, положеног стручног испита за контролора техничког прегледа возила и правноснажне осуђиваности у последње четири године * у погледу утврђивања испуњености метролошких захтева.   **За примену ове препоруке, потребна је измена и допуна Закона о безбедности саобраћаја на путевима.**  ***Прописивање документације***  Такође, подзаконским актом потребно је прецизирати да се уз захтев подноси искључиво следећа документација:   * Доказ о основу коришћења простора (Уговор о закупу, Оставинско решење, Уговор о купопродаји или други доказ) – копија * Доказе о стручној спреми и завршеној обуци за запослене контролоре техничког прегледа – копија * Доказ/е о уплати таксе/и.   С обзиром да ће се поступак дигитализовати, Правилником је потребно предвидети да ова документација поприма електронски облик, након успостављања дигитализације (документа у електронски читљивом формату).  **За примену ове препоруке, потребна је измена и допуна Закона о безбедности саобраћаја на путевима и Правилника о техничком прегледу возила.**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, уз идентификацију да ли се ради о заједничком захтеву за издавање оба овлашћења или захтеву за једно од овлашћења. Образац треба да садржи следеће елементе:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (информације о власнику простора, бр. катастарске парцеле, катастарска општина, адреса и кућни број објекта име и презиме и ЈМБГ запослених лица за које се проверава пријава осигурања, уз изјаву о заштити података, име и презиме, место рођења, место пребивалишта лица за које се проверавају казнене евиденције, број уверења о оверавању мерила и сл.);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева.   Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке, није неопходна измена прописа.**   * 1. **Финансијски издаци**   ***Смањење висине износа******финансијских издатака***  У оквиру овог поступка, наплаћује се републичка административна такса:   * Такса за решење по захтеву за утврђивање испуњености услова за давање овлашћења за вршење техничког прегледа у износу од 100.270 РСД, у складу са тарифним бројем 43. Закона о РАТ из јула 2018. године;   Републичка административна такса, коју подносилац захтева плаћа, мора бити сразмерна услузи коју добија. Овако високе таксе нису оправдане, јер представљају значајно оптерећење привредног субјекта и значајно су више од такси за друге поступке давања овлашћења од стране МУП-а и других органа. Дигитализацијом поступка односно успостављањем аутоматизованог процеса додатно ће се олакшати рад службеника, што представља још један релевантан разлог за смањење висине овог издатка.  Имајући у виду претходно наведене разлоге и руководећи се начелом економичности (члан 9. ЗОУП-а), предлаже се смањење таксе за 40%, па предложена нова висина таксе износи:   * Такса за решење по захтеву за утврђивање испуњености услова за давање овлашћења за вршење техничког прегледа – 60.162 РСД   Након усвајања закључка Владе, Министарство унутрашњих послова ће припремити нацрт измена прописа у контексту ове препоруке.  **За примену ове препоруке, потребна је измена и допуна Закона о републичким административним таксама, тарифни број 43.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ИЗМЕНАМА И ДОПУНАМА ЗАКОНА О БЕЗБЕДНОСТИ САОБРАЋАЈА НА ПУТЕВИМА**  **Члан 1.**  У Закону о безбедности саобраћаја на путевима ("Сл. гласник РС", 41/2009, 53/2010, 101/2011, 32/2013-22 (УС), 55/2014, 96/2015-др. закон, 9/2016- (УС), 24/2018, 41/2018, 41/2018-др. закон, 87/2018) у члану 257. после става 4. додаје се нови став 5. који гласи:  „Испуњеност прописаних услова из ст. 1, 2, 3. и 4. овог члана проверава министарство надлежно за унутрашње послове по служеној дужности, у у пословном простору привредног друштва.“  Досадашњи ставови 5.,6. и 7. постаји ст. 6.,7. и 8.  **Члан 2.**  У члану 258. после става 2. додаје се нови став 3. који гласи:  „Министарство унутрашњих послова по службеној дужности проверава испуњеност услова из става 2. овог члана.“  Досадашњи ст. 3.,4. и 5. постају ст. 4.,5. и 6.  **Члан 3.**  У члану 263. после става 3. додаје се нови став 4. који гласи:  „Министарство унутрашњих послова по службеној дужности проверава испуњеност услова из ст. 1.,2.,3. тач. 2, 3, 4. и 5. овог члана.“  Досадашњи ст. 4. до 16. постају ст. 5. до 17.  **Члан 4.**  Овај закон ступа на снагу осмог дана од дана објављивања у „Службеном гласнику Републике Србије”.  **2**  **НАЦРТ**  **ПРАВИЛНИК О ИЗМЕНАМА И ДОПУНАМА ПРАВИЛНИКА О ТЕХНИЧКОМ ПРЕГЛЕДУ ВОЗИЛА**  **Члан 1.**  У Правилнику о техничком прегледу возила („Сл. гласник РС“ број 31/2018, 70/2018 ), у члану 4. после става 1. додаје се нови став 2. који гласи:  „Министарство надлежно за унутрашње послове проверава испуњеност прописаних услова из ст. 1. овог члана проверава, по службеној дужности, у пословном простору привредног друштва.“  **Члан 2.**  У члану 26. после става 6. додаје се нови став 7. који гласи:  „Министарство унутрашњих послова проверава испуњеност услова из ст. 1., 2., 3., 4, 5. и 6. овог члана, по службеној дужности.“  **Члан 3.**  После члана 27. дају се нови део 4а., наслов и нови члан 27а, који гласе:  „**4А. Утврђивање испуњености услова**  **Члан 27а**  У поступку утврђивања испуњености услова предвиђених чл. 4. до 27. овог правилника, привредно друштво доставља доказе о испуњености услова у погледу:   1. доказ о коришћењу објекта у ванкњижном власништву (уговор о закупу, оставинско решење, уговор о купопродаји или други доказ о правном основу коришћења), у копији 2. доказе о стручној спреми и завршеној обуци за запослене контролоре техничког прегледа – копија и 3. доказ/е о уплати таксе/и, у копији.   Документа из става 1. овог члана могу се доставити и у електронској форми, у складу са прописима којима се уређује електронски документ и електронско пословање.  **Члан 4.**  Овај правилник ступа на снагу осмог дана од дана објављивања у „Службеном гласнику Републике Србије”.  **3**  **НАЦРТ**  **ЗАКОН О ИЗМЕНИ ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**  **Члан 1.**  У Закону о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн.,61/2017 - усклађени дин. изн, 113/17, 3/18 – исправка и 50/18 – др. закон и 95/18) у тарифном броју 44. став 1. износ „100.270“ мења се износом „60.162“.  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕГЛЕД ОДРЕДБИ**  **ЗАКОНА О БЕЗБЕДНОСТИ САОБРАЋАЈА НА ПУТЕВИМА КОЈЕ СЕ МЕЊАЈУ И ДОПУЊУЈУ**  **Члан 257.**  Привредно друштво за вршење техничког прегледа возила мора да испуњава прописане услове у погледу:  1) грађевинског објекта са прилазним и излазним путевима,  2) уређаја и опреме за вршење техничког прегледа,  3) стручног кадра,  4) информационе опреме која омогућава ефикасно повезивање привредног друштва за вршење техничког прегледа возила, односно његовог огранка, са централним информационим системом и министарством надлежним за унутрашње послове, ради достављања прописаних података,  5) система за видео снимање вршења техничког прегледа возила помоћу којег се сачињава одговарајући запис, који је део прописаних евиденција.  Грађевински објекат из става 1. тачка 1) овог члана мора бити у власништву привредног друштва које врши технички преглед или његово коришћење мора бити обезбеђено закљученим уговором о закупу.  Грађевински објекат може бити закупљен само за потребе једног привредног друштва, односно огранка, које врши технички преглед возила. Ван радног времена из члана 261. овог закона, грађевински објекат може се користити за обављање других делатности.  Централни информациони систем са програмом који омогућава прикупљање и доставу прописаних података од стране привредног друштва, из објеката у којима врши технички преглед возила, и централизовану обраду података, обезбеђује Агенција. Наведени програм мора обезбедити и повезивање министарства надлежног за унутрашње послове са другим државним органима, односно имаоцима јавних овлашћења, у циљу обезбеђења одговарајућих података којим се утврђује да контролори техничког прегледа, који су у радном односу у привредном друштву, односно возила чији технички преглед се врши, испуњавају прописане услове.  ИСПУЊЕНОСТ ПРОПИСАНИХ УСЛОВА ИЗ СТ. 1, 2, 3. И 4. ОВОГ ЧЛАНА ПРОВЕРАВА МИНИСТАРСТВО НАДЛЕЖНО ЗА УНУТРАШЊЕ ПОСЛОВЕ ПО СЛУЖЕНОЈ ДУЖНОСТИ, У ПОСЛОВНОМ ПРОСТОРУ ПРИВРЕДНОГ ДРУШТВА.  Агенција обједињује све податке о техничким прегледима из привредних друштава за вршење техничких прегледа возила у електронском облику и чува их најмање десет година.  Ближе услове о садржају, начину прикупљања и доставе података прописује министар надлежан за унутрашње послове.  Ако привредно друштво обавезе у погледу трошкова одржавања и унапређења централног информационог система, који су настали у једном месецу, не измири најкасније у року од два месеца од дана завршетка месеца у којем су трошкови настали, том привредном друштву биће онемогућен приступ програму из става 4. овог члана.  **Члан 258.**  Привредно друштво, у објектима у којима је овлашћено да врши технички преглед возила, дужно је да обезбеди да уређаји и опрема помоћу којих се врши технички преглед возила буду увек у исправном стању и да одржава део информационог система и систем за видео снимање, који се налазе у привредном друштву, на начин који ће омогућити њихове прописане функционалности.  Уређаји који се користе за вршење техничког прегледа возила, а представљају мерила, морају испуњавати све услове одређене метролошким прописима.  МИНИСТАРСТВО УНУТРАШЊИХ ПОСЛОВА ПО СЛУЖБЕНОЈ ДУЖНОСТИ ПРОВЕРАВА ИСПУЊЕНОСТ УСЛОВА ИЗ СТАВА 2. ОВОГ ЧЛАНА.  Привредно друштво дужно је да одмах престане са радом, у одређеном објекту, у случају неисправности уређаја и опреме помоћу којих се врши технички преглед возила или уколико престане да испуњава друге прописане услове у погледу уређаја и опреме или неисправности дела информационог система и система за видео снимање у том објекту и најкасније првог наредног радног дана обавести орган који врши надзор. За време привременог престанка са радом привредно друштво не сме вршити технички преглед возила у објекту у којем је престало да испуњава прописане услове.  Привремени престанак рада може трајати најдуже три месеца.  О завршетку привременог престанка рада, привредно друштво је дужно да обавести орган који врши надзор најкасније један дан пре почетка наставка са радом.  **2. Контролори техничког прегледа возила**  **Члан 263.**  Технички преглед возила може обављати само контролор који испуњава прописане услове и има важећу дозволу (лиценцу).  Дозволу (лиценцу) за контролора техничког прегледа издаје Агенција. Дозвола (лиценца) има рок важења три године. Дозвола (лиценца) за контролора техничког прегледа се издаје на заштићеном обрасцу и садржи податке: име и презиме, датум и место рођења, датум издавања и рок важења, број/серијски број, својеручни потпис, пребивалиште, категорија возила, фотографија.  Контролор техничког прегледа мора испуњавати следеће услове:  1) да има најмање завршену средњу стручну школу у четворогодишњем или трогодишњем трајању, струке машинске, образовног профила везаног за моторе и возила или струке саобраћајне, образовног профила из области друмског саобраћаја,  2) да има возачку дозволу за управљање моторним возилима оне категорије возила чији преглед обавља,  3) да има завршену обуку за контролора техничког прегледа,  4) да има положен стручни испит за контролора техничког прегледа возила,  5) да у последње четири године није правноснажно осуђиван за кривична дела из групе против живота и тела, кривична дела против службене дужности, као и да се против њега не води истрага за ова кривична дела, односно није подигнута оптужница за ова кривична дела.  МИНИСТАРСТВО УНУТРАШЊИХ ПОСЛОВА ПО СЛУЖБЕНОЈ ДУЖНОСТИ ПРОВЕРАВА ИСПУЊЕНОСТ УСЛОВА ИЗ СТ. 1.,2.,3. ТАЧ. 2, 3, 4. И 5. ОВОГ ЧЛАНА.  Ближе прописе о наставном програму обуке контролора техничког прегледа, начину организовања и спровођења стручног испита за контролора техничког прегледа, програму унапређења знања и вештина контролора техничког прегледа, условима које мора да испуњава правно лице да спроводи обуку и семинаре за унапређење знања и вештина контролора техничког прегледа, условима које мора да испуни извођач садржаја обуке и семинара за унапређење знања и вештина контролора техничког прегледа, начину извођења обуке и семинара унапређења знања и вештина, начину вођења евиденција о изведеним обукама и семинарима унапређења знања и вештина контролора техничког прегледа, изгледу дозволе (лиценце) за контролора техничког прегледа и начину вођења евиденција о издатим дозволама (лиценцама) за контролора техничког прегледа доноси министар надлежан за унутрашње послове на предлог Агенције. Евиденција о изведеним обукама и семинарима унапређења знања и вештина контролора техничког прегледа у електронском облику садржи податке: редни број, име (име једног родитеља), презиме и ЈМБГ контролора техничког прегледа, датум и место рођења контролора техничког прегледа, адреса становања, пребивалиште, датум и место похађања обавезне обуке, датум и место похађања семинара унапређења знања, број и датум дозволе (лиценце), број и датум издавања потврде о одслушаном обавезном семинару унапређења знања, издавалац потврде, рубрика за напомену, својеручни потпис, фотографија, електронска адреса, број контакт телефона контролора техничког прегледа, име извођача садржаја обуке, (име једног родитеља), презиме и ЈМБГ извођача садржаја обуке, електронска адреса и број контакт телефона извођача наставе.  Дозвола (лиценца) за контролора техничког прегледа ће се обновити ако је контролор присуствовао семинарима за унапређење знања и вештина.  Агенција организује обуку за контролора техничког прегледа, организује и спроводи стручни испит за контролора техничког прегледа, организује семинаре за унапређење знања и вештина за контролора техничког прегледа и води евиденцију о издатим дозволама (лиценцама) у електронском облику. Евиденција о издатим дозволама (лиценцама) за контролора техничког прегледа у електронском облику садржи податке: редни број, име (име једног родитеља), презиме и ЈМБГ, датум и место рођења, адреса становања, пребивалиште, датум и место полагања стручног испита, број и датум издавања уверења о положеном испиту, број, категорије и рок важења возачке дозволе, број/серијски број дозволе (лиценце), датум издавања дозволе (лиценце), рубрику за напомену, својеручни потпис, фотографија, електронска адреса, број контакт телефона.  Контролор техничког прегледа не може у току радног времена да обавља послове у вези са одржавањем, поправком, осигурањем и регистрацијом возила.  Изузетно, контролор техничког прегледа, ако на дан ступања на снагу подзаконских аката који регулишу технички преглед возила, у привредном друштву овлашћеном за вршење техничког прегледа возила, врши технички преглед возила према уговору о раду најмање пет година, не мора испуњавати услов из става 3. тач. 3) и 4) овог члана, односно не мора испуњавати услов из става 3. тачка 1) овог члана, ако има завршену средњу стручну школу машинске струке образовног профила који није везан за моторе и возила, односно саобраћајне струке образовног профила који није из области друмског саобраћаја.  Уколико је контролору техничког прегледа, до датума подношења захтева за издавање дозволе, одузимана дозвола (лиценца) више од два пута за последњих 10 година, дозвола се неће издати.  Послове из ст. 2. и 6. овог члана Агенција обавља као поверене.  Обуку и семинаре за унапређење знања и вештина контролора техничког прегледа спроводи правно лице које испуњава прописане услове и које за то добије дозволу Агенције.  Правно лице из става 11. овог члана спроводи обуку и семинаре за унапређење знања и вештина контролора техничког прегледа у складу са наставним плановима на које сагласност даје Агенција.  Правно лице из става 11. овог члана, дужно је да обуку и семинаре за унапређење знања и вештина контролора техничког прегледа спроводи на прописан начин и о томе води евиденцију.  Агенција ће одузети дозволу из става 11. овог члана правном лицу које престане да испуњава неки од прописаних услова или не спроводи обуку и семинаре за унапређење знања и вештина контролора техничког прегледа на прописан начин.  Уколико је правном лицу, до датума подношења захтева за издавање дозволе из става 11. овог члана, дозвола одузимана више од два пута за последњих 10 година, дозвола се неће издати.  Изузетно од одредаба става 3. тачка 2) овог члана, контролор техничког прегледа не мора имати возачку дозволу за управљање возилом чији технички преглед врши, ако најмање један контролор техничког прегледа са којим врши технички преглед возила има возачку дозволу за управљање возилом чији технички преглед врше.  **2**  **ПРЕГЛЕД ОДРЕДБИ**  **ПРАВИЛНИКА О ТЕХНИЧКОМ ПРЕГЛЕДУ ВОЗИЛА КОЈЕ СЕ МЕЊАЈУ И ДОПУЊУЈУ**  **II. УСЛОВИ КОЈЕ МОРАЈУ ДА ИСПУЊАВАЈУ ПРИВРЕДНА ДРУШТВА**  **Члан 4.**  Привредна друштва морају испуњавати услове утврђене овим правилником у погледу:  1) грађевинског објекта, односно полигона, прилазних путева и других саобраћајних површина;  2) информационе опреме, која омогућава ефикасно повезивање привредног друштва за вршење техничког прегледа возила, односно његовог огранка, са централним информационим системом и министарством надлежним за унутрашње послове (у даљем тексту: Министарство), ради достављања прописаних података;  3) уређаја и опреме за вршење техничког прегледа возила, укључујући и систем за видео снимање вршења техничког прегледа возила (у даљем тексту: видео систем);  4) стручног кадра за вршење техничког прегледа возила.  МИНИСТАРСТВО НАДЛЕЖНО ЗА УНУТРАШЊЕ ПОСЛОВЕ ПРОВЕРАВА ИСПУЊЕНОСТ ПРОПИСАНИХ УСЛОВА ИЗ СТ. 1. ОВОГ ЧЛАНА ПРОВЕРАВА, ПО СЛУЖБЕНОЈ ДУЖНОСТИ, У ПОСЛОВНОМ ПРОСТОРУ ПРИВРЕДНОГ ДРУШТВА.  **4. Стручни кадар за вршење техничког прегледа возила**  **Члан 26.**  Привредно друштво мора имати најмање два контролора.  Технички преглед возила може обављати само контролор који испуњава прописане услове и има важећу дозволу (лиценцу).  Контролор техничког прегледа мора:  1) да има најмање завршену средњу стручну школу у четворогодишњем или трогодишњем трајању, струке машинске, образовног профила везаног за моторе и возила или струке саобраћајне, образовног профила из области друмског саобраћаја;  2) да има возачку дозволу за управљање моторним возилима категорије возила чији технички преглед обавља;  3) да има завршену обуку за контролора техничког прегледа;  4) да има положен стручни испит за контролора техничког прегледа;  5) да у последње четири године није правоснажно осуђиван за кривична дела из групе против живота и тела, кривична дела против службене дужности, као и да се против њега не води истрага за ова кривична дела, односно није подигнута оптужница за ова кривична дела.  Изузетно, контролор који на дан ступања на снагу овог правилника у привредном друштву овлашћеном за вршење техничког прегледа возила врши технички преглед возила према уговору о раду најмање пет година, не мора испуњавати услов из става 3. тач. 3) и 4) овог члана, односно не мора испуњавати услов из става 3. тачка 1) овог члана ако има завршену средњу стручну школу машинске струке образовног профила који није везан за моторе и возила, односно саобраћајне струке образовног профила који није из области друмског саобраћаја.  Изузетно од одредаба става 3. тачка 2) овог члана, контролор не мора имати возачку дозволу за управљање возилом чији технички преглед врши, ако најмање један контролор са којим врши технички преглед возила има возачку дозволу за управљање возилом чији технички преглед врше.  При вршењу техничког прегледа прикључног возила туристичког воза, контролори не морају да имају посебну дозволу за управљање туристичким возом.  МИНИСТАРСТВО УНУТРАШЊИХ ПОСЛОВА ПРОВЕРАВА ИСПУЊЕНОСТ УСЛОВА ИЗ СТ. 1., 2., 3., 4, 5. И 6. ОВОГ ЧЛАНА, ПО СЛУЖБЕНОЈ ДУЖНОСТИ.  **4А. УТВРЂИВАЊЕ ИСПУЊЕНОСТИ УСЛОВА**  **ЧЛАН 27А**  У ПОСТУПКУ УТВРЂИВАЊА ИСПУЊЕНОСТИ УСЛОВА ПРЕДВИЂЕНИХ ЧЛ. 4. ДО 27. ОВОГ ПРАВИЛНИКА, ПРИВРЕДНО ДРУШТВО ДОСТАВЉА ДОКАЗЕ О ИСПУЊЕНОСТИ УСЛОВА У ПОГЛЕДУ:   1. ДОКАЗ О КОРИШЋЕЊУ ОБЈЕКТА У ВАНКЊИЖНОМ ВЛАСНИШТВУ (УГОВОР О ЗАКУПУ, ОСТАВИНСКО РЕШЕЊЕ, УГОВОР О КУПОПРОДАЈИ ИЛИ ДРУГИ ДОКАЗ О ПРАВНОМ ОСНОВУ КОРИШЋЕЊА), У КОПИЈИ 2. ДОКАЗЕ О СТРУЧНОЈ СПРЕМИ И ЗАВРШЕНОЈ ОБУЦИ ЗА ЗАПОСЛЕНЕ КОНТРОЛОРЕ ТЕХНИЧКОГ ПРЕГЛЕДА – КОПИЈА И 3. ДОКАЗ/Е О УПЛАТИ ТАКСЕ/И, У КОПИЈИ.   ДОКУМЕНТА ИЗ СТАВА 1. ОВОГ ЧЛАНА МОГУ СЕ ДОСТАВИТИ И У ЕЛЕКТРОНСКОЈ ФОРМИ, У СКЛАДУ СА ПРОПИСИМА КОЈИМА СЕ УРЕЂУЈЕ ЕЛЕКТРОНСКИ ДОКУМЕНТ И ЕЛЕКТРОНСКО ПОСЛОВАЊЕ.  **3**  **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА**   |  |  | | --- | --- | | **Тарифни број 43.** | | |  |  | | За решење по захтеву за утврђивање испуњености услова за давање овлашћења за вршење техничког прегледа возила | **~~100.270~~ 60.162** | |  |  | | За решење по захтеву за издавање решења за утискивање идентификационе ознаке возила | **87.720** | | За дозволу да се ванредни технички преглед возила које је искључено из саобраћаја због техничке неисправности, изврши у другом привредном друштву овлашћеном за вршење техничког прегледа | **630** | | За жалбу против решења Агенције за безбедност саобраћаја | **1.250** | | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 46.525.064,67 РСД. Усвајање и примена препорука ће донети привредним субјектима годишње директне уштеде од 19.692.883,56 РСД или 161.918,89 ЕУР. Ове уштеде износе 42.33% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка , смањењу документације и издатака за привредне субјекте. Препорукама се утиче на побољшање пословног амбијента. | |