**ПОЈЕДНОСТАВЉЕЊЕ ПОСТУПКА ИЗДАВАЊА ГРАНИЧНОГ ОДОБРЕЊА**

|  |  |
| --- | --- |
| **Назив административног поступка** | Гранично одобрење |
| **Шифра поступка** | 03.00.0011 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о граничној контроли ("Службени гласник РС", број 24 од 26. марта 2018.) * Правилник о изгледу и садржини обрасца захтева за издавање граничног одобрења, граничног одобрења и начину издавања граничног одобрења ("Службени гласник РС", број 42 од 1. јуна 2018.) |
| **Прописи које треба променити /донети/укинути да би се спровеле препоруке** | 1. Правилник о изгледу и садржини обрасца захтева за издавање граничног одобрења, граничног одобрења и начину издавања граничног одобрења ("Службени гласник РС", број 42 од 1. јуна 2018.) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење привредним субјектима, на шта указује чињеница да није омогућено електронско подношење захтева, као ни издавање дозволе у електронском облику, већ се дозвола издаје на прописаном обрасцу.  Сходно томе, нарушено je једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев на обрасцу чија садржина је утврђена посебним прописом на недовољно прецизан начин, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Унапређење обрасца захтева* |  | Х |  | | **Документација** |  | | | | *Промена форме документације* |  | Х |  | | **Издати акт** |  | | | | *Укидање обрасца одобрења* | Х |  | 1 | | **Електронско подношење захтева** |  | Х |  | |

|  |
| --- |
| 1. **ОБРАЗЛОЖЕЊЕ** |

|  |
| --- |
| * 1. **Образац административног захтева**   ***Унапређење обрасца захтева***  Захтев у оквиру овог поступка се подноси на обрасцу захтева, прописаном у Правилнику о изгледу и садржини обрасца захтева за издавање граничног одобрења, граничног одобрења и начину издавања граничног одобрења.  Са ужим тимом радне групе договорено је да одређени подаци, који садрже променљиве категорије у пракси (информације о финансијским издацима, потребним документима, прописаном року), стоје уз образац захтева као писмeна информација за подносиоца захтева. Писмена информација ће садржати следеће:   * + - * Информације о потребној документацији:         + Таксативно набројана сва потребна документа         + Форма докумената (оригинал, копија, оверена копија, копија уз оригинал на увид), уколико се документација подноси у папиру         + Издавалац документа         + Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).       * Информације о року за решавање уредног предмета (број дана)       * Омогућавање електронског попуњавања и подношења обрасца захтева електронсим путем.   **За примену ове препоруке није неопходна измена прописа.**   * 1. **Документација**   ***Промена форме документације***   * **Документа 1 и 2: Доказ о уплати Републичке административне таксе за захтев (РАТ) и доказ о уплати РАТ за граничну дозволу**   Надлежни органи захтевају од подносиоца захтева да уз захтев прилажу оригинал уплатнице или потврду банке, као доказ да је плаћен финансијски издатак за спровођење поступка, што ствара непотребне трошкове за подносиоца захтева.  С тим у вези, предлаже се промена форме из оригинала у копију за доказ о плаћању финансијског издатка односно извод са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Kако је примена препоруке за достављање извода са пословног рачуна странке, без печата банке, као доказа о плаћању финансијског издатака, већ могућа за један део поступака у Министарству унутрашњих послова, где је Управа за трезор омогућила Министарству увид о извршеним уплатама, као што је случај са уплатама такси за технички преглед возила, нема препрека да се исти систем не омогући и за преостале поступке Министарства.  Имплементација ове препоруке може се омогућити на неколико начина:   1. Један је да Управа за трезор омогући податке о уплатама на рачуну надлежним линијама рада у Министарству унутрашњих послова, што је већ и урађено у погледу једног дела поступака. 2. Други начин је да се осмисли систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. 3. Трећи начин је да се омогући систем електронског плаћања преко портала е-Управе.   Имплементација ове препоруке захтева укључивање и заједнички рад других органи и то Управе за трезор, Канцеларије за ИТ и финансијске службе Министарства унутрашњих послова.  **За примену ове препоруке није потребна измена прописа.**   * 1. **Издати акт**   ***Укидање обрасца одобрења***  Овај поступак је предложен за дигитализацију, а издавање одобрења, потписаног електронским квалификованим сертификатом, ће се спроводити електронским путем. У складу са тим, предлаже се укидање посебног обрасца одобрења (уз услов да се поступак дигитализује у целости).  **За примену ове препоруке, потребно је изменити и допунити Правилник о изгледу и садржини обрасца захтева за издавање граничног одобрења, граничног одобрења и начину издавања граничног одобрења ("Службени гласник РС", број 42 од 1. јуна 2018.).**   * 1. **Електронско подношење захтева**   Поступак подразумева подношење захтева поштом или лично, у надлежном органу. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  Потребно је обезбедити техничке предуслове за спровођење ове препоруке.  **За примену ове препоруке, није неопходна измена прописа.** |

|  |
| --- |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ** *(уколико се предлаже измена прописа)* |
| **1**  **НАЦРТ**  **ПРАВИЛНИК О ИЗМЕНАМА И ДОПУНАМА**  **ПРАВИЛНИКА О ИЗГЛЕДУ И САДРЖИНИ ОБРАСЦА ЗАХТЕВА ЗА ИЗДАВАЊЕ ГРАНИЧНОГ ОДОБРЕЊА, ГРАНИЧНОГ ОДОБРЕЊА И НАЧИНУ ИЗДАВАЊА ГРАНИЧНОГ ОДОБРЕЊА**  **Члан 1.**  У Правилнику о изгледу и садржини обрасца захтева за издавање граничног одобрења, граничног одобрења и начину издавања граничног одобрења ("Службени гласник РС", број 42 од 1. јуна 2018.), у наслову правилника речи : „граничног одобрења“, бришу се.  **Члан 2.**  Члан 2. мења се и гласи:  „Захтев за издавање граничног одобрења (Образац 1) одштампан је уз овај правилник и чини његов саставни део.  **Члан 3.**  Овај правилник ступа на снагу осмог дана од дана објављивања у „Службеном гласнику Републике Србије”. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** |
| **1**  **ПРЕГЛЕД ОДРЕДБИ ПРАВИЛНИКА**  **О ИЗГЛЕДУ И САДРЖИНИ ОБРАСЦА ЗАХТЕВА ЗА ИЗДАВАЊЕ ГРАНИЧНОГ ОДОБРЕЊА И НАЧИНУ ИЗДАВАЊА ГРАНИЧНОГ ОДОБРЕЊА КОЈЕ СЕ МЕЊАЈУ И ДОПУЊУЈУ**  Члан 2.  ~~Захтев за издавање граничног одобрења (Образац 1) и Гранично одобрење (Образац 2) одштампани су уз овај правилни к и чине његов саставни део.~~  ЗАХТЕВ ЗА ИЗДАВАЊЕ ГРАНИЧНОГ ОДОБРЕЊА (ОБРАЗАЦ 1) ОДШТАМПАН ЈЕ УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО. |
| 1. **АНАЛИЗА ЕФЕКАТА ПРЕПОРУКЕ (АЕП)** |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка  за привредне субјекте. Препорукама се утиче на побољшање пословног амбијента. |