**ПОЈЕДНОСТАВЉЕЊЕ ПОСТУПКА ИЗДАВАЊА УТВРЂИВАЊА ПОДОБНОСТИ ЗА УПОТРЕБУ ОБЈЕКAТА У ПОГЛЕДУ СПРОВЕДЕНОСТИ МЕРА ЗАШТИТЕ ОД ПОЖАРА**

|  |  |
| --- | --- |
| **Назив административног поступка** | Утврђивање подобности за употребу објекaта у погледу спроведености мера заштите од пожара |
| **Шифра поступка** | 03.00.0057 |
| **Регулаторно тело**  **(надлежно за спровођење препоруке)** | Министарство унутрашњих послова |
| **Правни оквир којим је уређен административни поступак** | * Закон о заштити од пожара („Сл. гласник РС“, бр. 111/2009, 20/2015, 87/2018-др. закон, 87/2018, 87/2018-др. закон); * Закон о запаљивим и горивим течностима и запаљивим гасовима („Сл. гласник РС“, број 54/2015); * Закон о експлозивним материјама, запаљивим течностима и гасовима („Сл. гласник РС“, бр. 44/1977- 45/1985- 18/1989, 53/1993- др. закон, 67/1993 - др. закон, 48/1994- др. закон, 101/2005- др. закон, 54/2015- др. закон). |
| **Прописи које треба променити /донети/укинути да би се спровеле препоруке** | 1. Закон о заштити од пожара („Сл. гласник РС“, бр. 111/2009, 20/2015, 87/2018-др. закон, 87/2018, 87/2018-др. закон) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Поступак ствара значајно административно оптерећење и трошкове привредним друштвима и другим правним лицима, из разлога што се од привредних субјекта захтева достављање бројне и обимне документације у оригиналу, што значајно увећава трошкове и време потребно за прибављање документације. Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Поступак утврђивања подобности за употребу објекaта у погледу спроведености мера заштите од пожара није прописан објекте који се сматрају рударским објектима, постројењима и уређајима.  Привредни субјекти подносе захтев у слободној форми, што може довести до немогућности ефикасног спровођења поступка, услед недостатка информација потребних надлежном органу. Такође, надлежни орган још увек није омогућио електронско подношење захтева и документације. | |
| 1. **САЖЕТАК ПРЕПОРУКА** | |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Утврђивање** **подобности за употребу који се сматрају рударским објектима, постројењима и уређајима** | X |  | 1 | | **Образац административног захтева** |  | | | | *Увођење обрасца захтева* |  | Х |  | | **Документација** |  | | | | *Елиминација документације* |  | Х |  | | *Промена форме документације* |  | Х |  | | **Електронско подношење захтева** |  | Х |  | |

|  |
| --- |
| 1. **ОБРАЗЛОЖЕЊЕ** |

|  |
| --- |
| * 1. **Утврђивање подобности за употребу објеката који се сматрају рударским објектима, постројењима и уређајима**   Законом о заштити од пожара („Сл. гласник РС“, бр. 111/2009, 20/2015, 87/2018-др. закон, 87/2018, 87/2018-др. закон) није било прописано да утврђивање подобности за употребу у погледу спроведености мера заштите од пожара предвиђених у техничкој документацији решењем објеката који се у смислу закона којим се уређује рударство сматрају рударским објектима, постројењима и уређајима, утврђује орган државне управе надлежан за заштиту од пожара.  Сходно наведеном потребно је прописати да Министарство унутрашњих послова утврђује подобност за употребу када је реч о објектима који се сматрају рударским објектима, постројењима и уређајима.  **За примену ове препоруке, потребна је измена Закона о заштити од пожара („Сл. гласник РС“, бр. 111/2009, 20/2015, 87/2018-др. закон, 87/2018, 87/2018-др. закон).**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број * Омогућавање електронског попуњавања обрасца захтева.   **За примену ове препоруке, није потребна измена прописа.**   * 1. **Документација**   ***Елиминација документације***   * **Документ 1: Захтев за технички пријем објеката односно технички пријем инсталација и уређаја**   Како се захтев подноси у слободној форми, те како је дата препорука да се за захтев уведе стандардна форма обрасца (видети тачку 3.1), то се предлаже елиминација документа захтева који у слободној форми сачињава подносилац.  **За примену ове препоруке, није неопходна измена прописа.**  ***Промена форме докуменатације***  У обрасцу е пописа наведено је да се сва документација у поступку доставља у оригиналу. Како се ради о документацији која је претежно стручна и којом се доказује спроведеност мера заштите од пожара, то достављање оригинала документације која у зависности од врсте објеката може бити обимна и чије прибављање изискује значајне финансијске издатке и време, предлаже се подношење следећих докумената у копији, уз оригинал на увид, што значајно смањује трошкове привредним субјектима:   1. Докази којима се потврђује да је објекат изграђен у складу са техничком документацијом на коју је дата сагласност 2. Докази о карактеристикама конструкција и елемената конструкција са посебним карактеристикама према пожару и експлозији 3. Докази о карактеристикама опреме, уређаја и инсталација са посебним карактеристикама према пожару и експлозији 4. Докази о карактеристикама материјала за ентеријер и инсталација за које се постављају посебни захтеви у погледу карактеристика према пожару, материјалима који се користе или складиште у технолошком процесу 5. Докази о извршеним мерењима и прегледу изведених машинских, водоводних и електричних инсталација и уређаја 6. Докази о исправном функционисању и деловању изведених посебних система и мера заштите од пожара и контролисању ових система,инсталација хидрантске мреже и мобилних уређаја за гашење пожара 7. Други докази утврђени законом, техничким прописима, стандардима и упутствима произвођача, којима се потврђује испуњеност захтева заштите од пожара и екслпозија 8. Пуномоћје, овлашћење.   Достављање документације у форми копије уз оригинал на увид примењиваће се до успостављања дигитализације поступка, када ће се подношење захтева и достављање документације уз захтев спроводити електронским путем (уколико надлежни органи прихвате предлог за дигитализацију овог поступка).  **За примену ове препоруке, није потребна измена прописа.**   * **Документа 2 и 3: Доказ о уплати републичке административне таксе за захтев и доказ о уплати републичке административне таксе за решење из области заштите од пожара које се доноси по захтеву за технички пријем објеката према бруто површини односно технички пријем инсталација и уређаја**   Надлежни органи често траже од подносиоца захтева да уз захтев прилажу оригинал уплатнице или потврду банке, као доказ да је плаћен финансијски издатак за спровођење поступка, што ствара непотребне трошкове за подносиоца захтева.  С тим у вези, предлаже се промена форме из оригинала у копију за доказ о плаћању финансијског издатка односно извод са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке није потребна измена прописа.**   * 1. **Електронско подношење захтева**   Поступак подразумева подношење захтева поштом или лично, у надлежном органу. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, предлаже омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  Потребно је обезбедити техничке предуслове за спровођење ове препоруке.  **За примену ове препоруке, није неопходна измена прописа.** |

|  |
| --- |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ** *(уколико се предлаже измена прописа)* |
| **1**  **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ЗАШТИТИ ОД ПОЖАРА**  **Члан 1.**  У Закону о заштити од пожара („Сл. гласник РС“, бр. 111/2009, 20/2015, 87/2018-др. закон, 87/2018, 87/2018-др. закон) у члану 36. после става 6. додаје се нови став 7. који гласи:  „Када су предмет техничког прегледа објекти из члана 33. и 34. овог закона, а који се у смислу закона којим се уређује рударство сматрају рударским објектима, постројењима и уређајима, подобност објеката за употребу у погледу спроведености мера заштите од пожара предвиђених у техничкој документацији решењем утврђује орган државне управе надлежан за заштиту од пожара.“  Досадашњи став 7. постаје став 8.  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** |
| **1**  **ПРЕГЛЕД ОДРЕДБИ ЗАКОНА О ИЗМЕНАМА И ДОПУНАМА**  **ЗАКОНА О ЗАШТИТИ ОД ПОЖАРА**  **Подобност објекта за употребу**  **Члан 36.**  Када је предмет техничког прегледа у смислу закона којим се уређује изградња објекат из члана 34. овог закона, члан комисије за технички преглед који утврђује подобност објекта за употребу у погледу спроведености мера заштите од пожара предвиђених у техничкој документацији је лице са лиценцом запослено у органу државне управе надлежном за послове заштите од пожара овлашћено за доношење решења у делокругу рада. За потребе овог лица техничке послове обављају стручне особе запослене у органу државне управе надлежном за послове заштите од пожара.  Одредбе става 1. овог члана примењују се и на поједине објекте из члана 33. и то:  1) стамбене, стамбено-пословне и пословне објекте, а који спадају у високе објекте у складу са посебним прописом;  2) зграде за становање заједница, хотеле, мотеле, ресторане и објекте за трговину на велико и мало, површине преко 2.000 m²;  3) ноћне клубове и сличне угоститељске објекте;  4) друге објекте јавне намене површине преко 500 m²;  5) велике самосталне гараже;  6) објекте у којима се производе, прерађују и складиште хемикалије које могу изазвати пожар или експлозију или угрозити здравље и безбедност људи и материјалних добара;  7) објекте у чијим се погонима производе, прерађују или обрађују чврсте запаљиве материје, при чему настају експлозивне смеше гасова, пара и прашине;  8) станице за снабдевање горивом моторних возила или пловила на сопствени погон, складишног капацитета до 500 m³ запаљивих течности;  9) индустријске објекте површине преко 3.000 m² и складишне објекте површине преко 1.500 m², као и сва високорегална складишта;  10) електроенергетска постројења називног напона од 35 kV и трафо-станице на отвореном снаге преко 10 MVA;  11) нафтоводе, продуктоводе и гасоводе који нису обухваћени чланом 34. став 1. тачка 1) овог закона;  12) објекте за складиштење експлозивних материја до 1.000 kg;  13) слободностојеће котларнице снаге преко 300 kW;  14) објекте базне и прерађивачке хемијске индустрије, црне и обојене металургије, објекте за прераду каучука, објекте за производњу целулозе и папира, објекте за прераду неметаличних минералних сировина и објекте за производњу биодизела;  15) објекте казнено-поправних установа;  16) стадиони од 1.000 до 20.000 гледалаца;  17) трафостанице напона од 35 kV;  18) културна добра од изузетног значаја и објекте у њиховој заштићеној околини и културна добра уписана у Листу светске културне баштине (осим претварања заједничких просторија у стан односно пословни простор у заштићеној околини културних добара од изузетног значаја и културних добара уписаних у Листу светске културне баштине);  19) постројења за третман неопасног отпада, спаљивањем или хемијским поступцима, одређена посебним прописима;  20) постројења за третман опасног отпада спаљивањем, термичким и/или физичким, физичко-хемијским, хемијским поступцима, као и централна складишта и/или депонија за одлагање опасног отпада и регионалних депонија односно депоније за одлагање опасног отпада, одређена посебним прописима;  21) пристаништа и луке;  22) објекте за призводњу енергије из биогаса и биомасе и електране са комбинованом производњом, појединачне снаге до 10 МW.  Лице из става 1. овог члана утврђује подобност објекта за употребу у погледу спроведености мера заштите од пожара решењем из става 1. у року од 15 дана од дана достављања захтева од стране инвеститора.  Када је предмет техничког прегледа објекат који није обухваћен ст. 1. и 2. овог члана, члан комисије за технички преглед који утврђује подобност објекта за употребу у погледу спроведености мера заштите од пожара предвиђених у техничкој документацији је лице које поседује одговарајућу лиценцу према прописима из заштите од пожара.  Објекат је подобан за употребу у погледу спроведености мера заштите од пожара ако је:  1) изграђен у складу с техничком документацијом на коју је дата сагласност;  2) обезбеђен доказ о карактеристикама конструкција као и елементима конструкција који треба да буду отпорни према пожару, доказ о карактеристикама опреме, уређаја и инсталација са посебним карактеристикама према пожару и експлозији, као и доказ о карактеристикама материјала за ентеријер и инсталације за које се постављају посебни захтеви у погледу карактеристика према пожару, материјалима који се користе или складиште у технолошком процесу;  3) обезбеђен доказ о исправном функционисању и деловању изведених инсталација и уређаја за аутоматско откривање и дојаву пожара, гашење пожара и детекцију експлозивних и запаљивих гасова, инсталација у зонама опасности од експлозије, и инсталација за одвођење дима и топлоте;  4) обезбеђен доказ о исправном функционисању и деловању изведених инсталација хидрантске мреже за гашење пожара, као и мобилних уређаја за гашење пожара;  5) обезбеђен доказ о извршеним мерењима и прегледу уграђених машинских, водоводних и електричних инсталација.  Доказ из става 5. тачка 3) овог члана издаје овлашћено правно лице – извођач радова са одговарајућим овлашћењем за извођење посебних система и мера заштите од пожара.  КАДА СУ ПРЕДМЕТ ТЕХНИЧКОГ ПРЕГЛЕДА ОБЈЕКТИ ИЗ ЧЛАНА 33. И 34. ОВОГ ЗАКОНА, А КОЈИ СЕ У СМИСЛУ ЗАКОНА КОЈИМ СЕ УРЕЂУЈЕ РУДАРСТВО СМАТРАЈУ РУДАРСКИМ ОБЈЕКТИМА, ПОСТРОЈЕЊИМА И УРЕЂАЈИМА, ПОДОБНОСТ ОБЈЕКАТА ЗА УПОТРЕБУ У ПОГЛЕДУ СПРОВЕДЕНОСТИ МЕРА ЗАШТИТЕ ОД ПОЖАРА ПРЕДВИЂЕНИХ У ТЕХНИЧКОЈ ДОКУМЕНТАЦИЈИ РЕШЕЊЕМ УТВРЂУЈЕ ОРГАН ДРЖАВНЕ УПРАВЕ НАДЛЕЖАН ЗА ЗАШТИТУ ОД ПОЖАРА.  Доказ из става 5. тачка 4) овог члана издаје овлашћено правно лице из члана 44. овог закона. |
| 1. **АНАЛИЗА ЕФЕКАТА ПРЕПОРУКЕ (АЕП)** |
| Директни трошкови спровођења овог поступка за привредне субјекте на годишњем нивоу износе 79.099.158,76 РСД. Усвајање и примена препорука ће донети привредним субјектима годишње директне уштеде од 331.557,5 РСД или 2.726,13 ЕУР. Ове уштеде износе 0.42% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се утиче на побољшање пословног амбијента. |