**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ ЗА ОДРЖАВАЊЕ СПОРТСКЕ ИЛИ ДРУГЕ ПРИРЕДБЕ НА ПУТУ**

|  |  |
| --- | --- |
| **Назив административног поступка** | Дозвола за одржавање спортске или друге приредбе на путу |
| **Шифра поступка** | 03.00.0001 |
| **Регулаторно тело**  **(надлежно за спровођење препоруке)** | Министарство унутрашњих послова  Министарство финансија |
| **Правни оквир којим је уређен административни поступак** | * Закон о безбедности саобраћаја на путевима ("Сл. гласник РС", 41/2009, 53/2010, 101/2011, 32/2013-УС, 55/2014, 96/2015 - др. закон, 9/2016- УС, 24/2018, 41/2018, 41/2018-др. закон, 87/2018) * Закон о јавном окупљању ("Сл. гласник РС", бр. 6/2016) |
| **Прописи које треба променити /донети/укинути да би се спровеле препоруке** | 1. Закон о безбедности саобраћаја на путевима ("Сл. гласник РС", 41/2009, 53/2010, 101/2011, 32/2013-УС, 55/2014, 96/2015 - др. закон, 9/2016- УС, 24/2018, 41/2018, 41/2018-др. закон, 87/2018) 2. Закон о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн.,61/2017 - усклађени дин. изн, 113/17, 3/18 – исправка и 50/18 – др. закон и 95/18) |
| **Рок за спровођење препорука** | Први квартал 2021. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове привредним друштвима и другим правним лицима, на шта указује потреба за прецизнијим прописивањем рока посебним прописом, као и неоправдано високи износи издатака у поступку.  Сходно томе, нарушено је једно од начела управног поступка - начело делотворности и економичности, по коме се поступак води уз што мање трошкова по странку.  Привредни субјекти подносе захтев у слободној форми на основу елемената захтева који су објављени у пропису, што може довести до немогућности ефикасног спровођења поступка, услед недостатка информација потребних надлежном органу. Такође, привредним субјектима није омогућен адекватан приступ информацијама о начину подношења и решавања захтева, што води до непредвидивости самог поступка. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Увођење обрасца захтева* | Х |  | **1** | | **Рокови** |  | | | | *Прецизније прописивање рока посебним прописом* | Х |  | 1 | | **Финансијски издаци** |  | | | | *Смањење висине износа финансијског издатка* | Х |  | 2 | | |
|  | |
| 1. **ОБРАЗЛОЖЕЊЕ** | |
| **Овај административни поступак је предвиђен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Образац административног захтева**   ***Увођење обрасца захтева***  Захтев у оквиру овог поступка се подноси писано, у слободној форми, на основу елемената прописаних прописом, односно стандардан образац захтева не постоји. Предлаже се:   * Увођење обрасца за подношење захтева, који ће садржати стандардне елементе обрасца захтева, који укључују:   + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, матични број, адреса електронске поште);   + Места за унос специфичних информација за конкретан поступак, укључујући и информације, потребне за прибављање података по службеној дужности (информације о организатору спортске или друге приредбе на путу, са пословним подацима и то пословном називу, адреси седишта, матичном броју и ПИБ-у, име и презиме одговорног лица за безбедност приредбе, пут (релацију и место) на којем ће се приредба одржати, време одржавања, са сатницом свих карактеристичних обележја приредбе и мере које ће организатор предузети ради обезбеђења учесника приредбе и гледалаца, програм спортске или друге приредбе);   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца   - Број рачуна  - Модел и позив на број  Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  **За примену ове препоруке неопходна је измена Закона о безбедности саобраћаја на путевима ("Сл. гласник РС", 41/2009, 53/2010, 101/2011, 32/2013-УС, 55/2014, 96/2015 - др. закон, 9/2016- УС, 24/2018, 41/2018, 41/2018-др. закон, 87/2018).**   * 1. **Рокови**   ***Прецизније прописивање рока посебним прописом***  Посебним прописом, одредбом члана 124, став 4 Закона о безбедности саобраћаја на путевима, предвиђено је да је надлежни орган дужан да, у року од седам дана од пријема изда решење по поднетом захтеву, док посебан рок за уређење неуредног захтева није прописан, те се примењује рок прописан општим прописом – Законом о општем управном поступку, који износи минимум 8 дана.  Како није могуће применити рок за уређење неуредног захтева прописан Законом о општем управном поступку (најмање 8 дана), а да се притом изда решење у року од седам дана од дана пријема захтева, са ужим тимом радне групе договорено је да се пропише рок за издавање решења од 7 дана од дана пријeма уредног захтева.  **За примену ове препоруке, потребна је измена и допуна Закона о  безбедности саобраћаја на путевима („Сл. гласник РС“, бр. 41/2009-3, 53/2010-12, 101/2011-270, 32/2013-22 (УС), 55/2014-61, 96/2015-106 др. закон), 9/2016-178 (УС), 24/2018-70, 41/2018-122, 41/2018-32 др. закон).**   * 1. **Финансијски издаци**   ***Смањење висине износа финансијских издатака***  У поступку се поред републичке административне таксе за захтев, наплаћује у такса за решење по захтеву за одобрење за одржавање спортских и других приредби на путевима из тарифног броја 44, став 2 Закона о републичким административним таксама у износу од 12.630,00 РСД.  Републичка административна такса, коју подносилац захтева плаћа, мора бити сразмерна услузи коју добија. Имајући у виду да надлежни орган услове за издавање дозволе врши увидом у достављену документацију, да у поступку нема изласка на терен и утврђивање испуњености услова на овај начин, као и да ће се дигитализацијом поступка односно успостављањем аутоматизованог процеса, додатно олакшати рад службеника, наведене чињенице представљају релевантне разлоге за смањење висине овог издатка.  Имајући у виду претходно наведене разлоге и руководећи се начелом економичности (члан 9. ЗОУП-а), предлаже се смањење ове таксе за 40%, па предложена нова висина таксе износи 7.494,00 РСД.  Након усвајања закључка Владе Министарство унутрашњих послова ће припремити нацрт измене прописа у контексту ове препоруке.  **За примену ове препоруке, потребна је измена и допуна Закона о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн. и 61/2017 - усклађени дин. изн, 113/17, 3/18 – исправка и 50/18 – др. закон и 95/18), тарифни број 44, став 2.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **1**  **НАЦРТ**  **ЗАКОН О ДОПУНИ ЗАКОНА О БЕЗБЕДНОСТИ САОБРАЋАЈА НА ПУТЕВИМА**  **Члан 1.**  У Закону о безбедности саобраћаја на путевима ("Сл. гласник РС", 41/2009, 53/2010, 101/2011, 32/2013-22 (УС), 55/2014, 96/2015-др. закон, 9/2016- (УС), 24/2018, 41/2018, 41/2018-др. закон, 87/2018) у члану 124. у ставу 4. после речи „од седам дана од“ додаје се реч „дана“, а после речи „пријема“ додају се речи „уредног захтева“.  **Члан XX**  Овај закон ступа на снагу осмог дана од дана објављивања у „Службеном гласнику Републике Србије”.  **2**  **НАЦРТ**  **ЗАКОН О ИЗМЕНИ ЗАКОНА О РЕПУБЛИЧКИМ АДМИМИСТРАТИВНИМ ТАКСАМА**  **Члан 1.**  У Закону о републичким административним таксама ("Сл. гласник РС", бр. 43/2003, 51/2003 - испр., 61/2005, 101/2005 - др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 - др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн.,61/2017 - усклађени дин. изн, 113/17, 3/18 – исправка и 50/18 – др. закон и 95/18) у тарифном броју 44. став 2. износ „12.630“ мења се износом 7.494.  **Члан 2.**  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **1**  **ПРЕДЛОГ ОДРЕДБЕ**  **ЗАКОНА О БЕЗБЕДНОСТИ САОБРАЋАЈА НА ПУТЕВИМА КОЈА СЕ ДОПУЊУЈЕ**  **Члан 124.**  Дозвола за одржавање спортских и других приредби на путу може се издати организатору који има својство правног лица са седиштем у Републици Србији.  Захтев за издавање дозволе подноси се најкасније 15 дана пре одржавања спортске или друге приредбе на путу.  Захтев за издавање дозволе садржи: пословно име организатора приредбе, име и презиме одговорног лица за безбедност приредбе, пут (релацију и место) на којем ће се приредба одржати, време одржавања, са сатницом свих карактеристичних обележја приредбе и мере које ће организатор предузети ради обезбеђења учесника приредбе и гледалаца, програм спортске или друге приредбе, календар и правила такмичења (елаборат). Уз захтев се прилаже сагласност управљача пута за одржавање приредбе на путу, примерак идентификационих ознака лица која обезбеђују приредбу и ознаке возила која прате учеснике приредбе.  Министарство надлежно за унутрашње послове дужно је да у року од седам дана од ДАНА пријема УРЕДНОГ ЗАХТЕВА изда решење по поднетом захтеву.  У дозволи којом се одобрава одржавање спортске или друге приредбе на путу одредиће се време и место одржавања, мере које је потребно предузети ради безбедног одржавања приредбе и трошкови који произилазе из њеног одржавања.  Организатор је дужан да спортску или другу приредбу на путу организује и спроведе безбедно, на начин одређен у дозволи.  Трошкови државних органа, органа јединица локалне самоуправе и управљача пута, настали услед одржавања спортске и друге приредбе, падају на терет правног лица које организује приредбу.  **2**  **ПРЕДЛОГ ОДРЕДБЕ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈА СЕ МЕЊА**   |  |  | | --- | --- | | Тарифни број 44. | | | За издавање записника о увиђају | 940 | | За решење по захтеву за одобрење за одржавање спортских и других приредби на путевима | ~~12.630~~  7.578 | | За решење по захтеву за одобрење за пробну вожњу | 2.700 | | За обезбеђење лица места и вршење увиђаја саобраћајне незгоде у којој је настала само мања материјална штета | 13.250 | | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 64.315,55 РСД. Усвајање и примена препорука ће донети привредним субјектима годишње директне уштеде од 26.329,29 РСД или 216,48 ЕУР. Ове уштеде износе 40.94% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, поједностављењу поступка, смањењу издатака за привредне субјекте. Препорукама се утиче на побољшање пословног амбијента. | |